הוועדה לקידום מעמד האישה ולשוויון מגדרי, כנסת 25, פרוטוקול מספר 49, 2024-01-29 00:00

פנינה תמנו: בוקר טוב, לפני שאפתח את הדיון בנושא שיתוף ותיאום בין האגף לרישוי כלי ירייה לבין גורמי הרווחה, למניעת אלימות במשפחה, נאפשר למשפחות של חטופים וחטופות לומר את דברם

פנינה תמנו:  שירה, אחות של איתן מור

שירה מור: שלום לכולם, אני שירה, אחות של איתן שנחטף מהמסיבה ברעים, הוא היה מאבטח שם

שירה מור:  הוא נחטף תוך כדי שהוא מחלץ שתי גופות של בנות, הוא חשב שיתעללו בהן, שיחטפו אותן

שירה מור:  איתן הוא אח שלי היקר והאהוב, אני מתגעגעת אליו מאוד, מתגעגעת לחבק אותו, לדבר אתו, לשתף אותו

שירה מור:  אני בת 19 בשירות לאומי והוא הבכור מבין שמונה אחים

שירה מור:  אני מתגעגעת אליו כל יום

שירה מור:      אני רוצה לבקש מכם, כשאני מסתכלת על הסיוע ההומניטארי שנכנס לעזה אני פשוט בהלם

שירה מור:  אני מרגישה שהמדינה מפקירה את אח שלי, את כל החברים שלו ששם ואת כל שאר החטופים

שירה מור:  זה פשוט ביזיון מה שקורה פה, מכניסים משאית ומביאים לחמאס אוויר, האוויר נגמר מאח שלי ומשאר החטופים

שירה מור:  זה לא הגיוני שאנחנו מביאים להם חיים, אח שלי שם ויש שם עוד 135 חטופים, זה לא הגיוני בשום צורה

פנינה תמנו: תודה שירה

פנינה תמנו:  אני רוצה לחזק אותך ואת ההורים ואת האחים שלך

פנינה תמנו:  אליה בבקשה

אליה: תודה רבה על הרשות לדבר ותודה לכם על כל העשייה והנתינה, גם פה בוועדה

אליה:  ראינו את המעשים של איתן בניסיון כמה שיותר למנוע פגיעה בנשים ולחלץ גופות כשעוד הן גססו

פנינה תמנו: 	 	אני רוצה להבין, איתן היה בתפקיד?     

אליה: 	הוא היה מאבטח במסיבה, בלי נשק

אליה:  הם עלו על טרקטורונים והתחילו לחלץ אנשים להביא אותם למקום בטוח יותר

אליה:  יש סרטון שרואים אותם במקום אליו העבירו אנשים לטיפול רפואי, זה היה בשעה 14:00 בצוהריים, אני מדבר על איתן ואליקים, העבירו גופה אחת, חזרו להביא את הגופה השנייה ואז לא חזרו יותר

פנינה תמנו: הוא הספיק ליצור אתכם קשר באותה שבת או שאתם שומרי שבת ולא כל כך הבנתם מה מתרחש?     

אליה: הוא יצר קשר עם דוד שלנו, אבל רק במוצאי שבת התוודענו לכל הסיפור

אליה:  מאז עברו ארבעה חודשים, אשתי, אחות של איתן, אחרי חופשת לידה, הייתה צריכה לחזור לפני חודש לעבודה והיא לא מסוגלת, היא מרגישה שכל החיים נגדעו, היא לא יכולה להישאר לבד

אליה:  איתן כל כך חשוב לנו ואין רגע שאנחנו לא חושבים עליו ומנסים לחשוב מה לעשות, איך לפעול כדי לקדם

אליה:  אנחנו מרגישים שהממשלה עושה הרבה אבל צריך לעשות יותר

אליה:  צריך להפעיל יותר לחץ על החמאס

אליה:       חשוב לנצל את מנופי הלחץ שיש לנו, גם לגבי העולם, גם לגבי הסיוע ההומניטארי

אליה:  אי אפשר להשאיר את המצב הזה של 250 משאיות שנכנסות ביום כשמחבלי חמאס, הם אלה שמחלקים את האוכל, הם אלה ששולטים בסוף ברצועה והם חוזרים לצפון הרצועה

אליה:  אנחנו צריכים לזגזג בין הדרום ואני רואה שצה"ל חוזר שוב למרכז הרצועה, אתם רוצים לשחק בנו? תנו להם מכה רצינית, תפסיקו את הסיוע, או שתפחיתו, אומרים שאי אפשר להפסיק, אז תפחיתו מאוד, כמה שאפשר

אליה:  תילחמו בהם חזק, במצב הזה, אם נמשיך ככה הם לא יחזרו

אליה:  אם נוותר ולא נכבוש את רפיח, לאן נתקדם

פנינה תמנו: תודה אליה

פנינה תמנו:  אנחנו כולנו מתפללים יחד אתכם שאיתן יחזור הביתה

פנינה תמנו:  נופר אחות של יגב

נופר בוכשטב: 	 	אנחנו כל כך הרבה משפחות שהגיעו לכאן היום ולפעמים הדרכים שלנו שונות, אבל שמעתי את שירה מדברת על אח שלה ואני לא יכולה שלא להזדהות

נופר בוכשטב:  אלה המשפחות שלנו, זה אח שלה, זה אח שלי

נופר בוכשטב:  יגב חגג שבוע שעבר יום הולדת 35, חגג יום הולדת בשבי

נופר בוכשטב:  אני לא יכולה לתאר לכם כמה זה קשה לציין יום הולדת לאח שלך בשבי, איך חוגגים למישהו שלא יכול לחגוג, לא היה לו יום הולדת שמח

נופר בוכשטב:  אנחנו לא יודעים מה קורה אתו, כבר עברו 115 ימים ומעל 50 ימים לא יודעים מה אתו, אם הוא חי או לא

נופר בוכשטב:       ראינו את המנהרה שבה הוא היה, אני לא צריכה לספר לכם שזו לא דרך להחזיק אנשים לא דרך לחיות ככה

נופר בוכשטב:  חשבנו מה נעשה לכבוד היום הולדת שלו ואספנו אלפי עוגות, מעל 3,000 עוגות וחילקנו לעמותות של נזקקים, עמותות של יוצאות זנות, ילדי פליטים, כי היינו חייבים לעשות משהו כדי להתחבר ליגב, לעשות מעשה טוב ביום הכול כך קשה הזה

נופר בוכשטב:  הייתה לי הרגשה של תקווה, הרגשה של אחדות, שמשהו טוב קורה בעם הזה, אנחנו מרגישים מכל העם שכולם רוצים את החטופים בבית, כולם אתנו, כולם מחכים שיחזרו

נופר בוכשטב:       אבל אני גם אגיד שאתמול בערב הרגשתי שעובדים עלי

נופר בוכשטב:  אולי זה לא הפורום המתאים, אבל אני אגיד בכל זאת, פתחתי את החדשות, את הטוויטר וראיתי שמחה, ריקודים וצהלה

נופר בוכשטב:  אני לא יודעת איך אפשר לרקוד ואיך אפשר לשמוח כשיש משפחות שמתפרקות, שיש חיילים שנלחמים, ששומרים עלינו, יש חטופים שעדיין שם

נופר בוכשטב:  פתחתי טלוויזיה וראיתי אנשים רוקדים

נופר בוכשטב:       אני חושבת שכל אחד מחברי הכנסת ומהשרים שהשתתפו שם, אני יודעת שהם לא נמצאים פה עכשיו אבל אולי זה יגיע אליהם, הם צריכים לשבת בפני הציבור ולהתנצל

נופר בוכשטב:  להתנצל על זה שהם רוקדים ושמחים כשמשפחות מתפרקות

נופר בוכשטב:  להתנצל בפני החיילים, בפני המשפחות השכולות, אפילו לא בפנינו, בפני החטופים שעדיין שם, שגוועים ברעב ונמקים בשבי בזמן שהם רוקדים ושמחים

נופר בוכשטב:       אני לא אכנס לזה אם זה נכון להתיישב בעזה או לא, זה לא משנה, זה גם לא מעניין אותי כרגע

נופר בוכשטב:  אבל איך אפשר לשמוח, איך אפשר לרקוד כל עוד אחים שלנו עדיין שם

נופר בוכשטב:  זו הבקשה שלי, פשוט תהיו יותר רגישים, תהיו עדינים, שימו לב לסיטואציה, המשפחות שלנו בעזה אין להם אוכל, הם מתחת לאדמה, הם בסכנת חיים ואנחנו מבקשים שיזכרו את זה

פנינה תמנו: תודה על דברייך הנוקבים נופר, ללא ספק אין מקום לריקודים ושמחות ולא משנה מה הדעה והעמדה

פנינה תמנו:  אני פותחת את הדיון, שיתוף ותיאום בין האגף לרישוי כלי ירייה לבין גורמי רווחה למניעת אלימות במשפחה, תודה לחבר הכנסת סגלוביץ', לחברת הכנסת אלהרר שאתם נמצאים כאן, לכל נציגי משרדי הממשלה, ארגונים ונציגים שמקדמים את הנושא

פנינה תמנו:  נתחיל עם עדכון דו"ח של המ

פנינה תמנו: מ

פנינה תמנו: מ, עידו אבגר, רכז המחקר והמידע, בבקשה

עדו אבגר: תודה גברתי, אתן מבט על על הנושא, בעיקרון זה עדכון של מסמך שנכתב לדיון הוועדה לביטחון לאומי ב-10 בדצמבר, לדעתי בנוכחות חברי הכנסת שנמצאים פה, מאז קבלנו עוד מידע ועוד נתונים ולכן עדכנו את המסמך ואני אציג את הדברים עכשיו

עדו אבגר:      ברקע הדיבור על מעורבות הרווחה בהליכי רישוי נשק, כמובן נמצא החשש משימוש לרעה בנשק ברישיון

עדו אבגר:  המשטרה לא אוגרת נתונים על סוג רישיון הנשק ששימש לביצוע עבירות ברמת הנתונים שאפשר לשלוף מהמערכת, אז בעצם אין מידע על כמה עבירות אלימות במשפחה, או עבירות אלימות בכלל מתבצעות תוך שימוש בנשק ברישיון, מלבד מקרי הקצה של רצח נשים, שזה נאגר פרטנית

עדו אבגר:  בוועדה הזאת אין צורך להסביר את החשש מנשק חם שיגיע לידי מי שנוקט באלימות כלפי בני המשפחה שלו

עדו אבגר:      אתן מבט על מה קורה ועל מה חסר עדיין

עדו אבגר:  מבחינת מבקשי רישיונות נשק, אנשים שמגישים בקשה כדי לקבל רישיון נשק, ההליך מנוהל כולו על ידי המשרד לביטחון לאומי, על ידי האגף לרישוי כלי ירייה ומעורבים בו עוד כמה שחקנים

עדו אבגר:  משרד הבריאות אחראי על מתן חוות דעת בנוגע לכשירות רפואית ובדגש על כשירות נפשית של המבקש

עדו אבגר:  משטרת ישראל עורכת בחינה מודיעינית ובחינה של מסוכנות פלילית, אבל מטבע הדברים היא נסמכת על המידע שיש בידיה, לרוב מידע שהגיע בעקבות הגשה של תלונה פלילית

עדו אבגר:       עובדי האגף לרישוי כלי ירייה מקיימים גם ריאיון עם המבקש, להבנתנו הריאיון הזה אמור לכלול אלמנטים של בדיקת מסוכנות, אבל בהקשר הזה יש כמה נקודות: לעובדי האגף אין ידע מקצועי להערכת מסוכנות כפי שעובדי רווחה יודעים לעשות

עדו אבגר:  מאז המלחמה, לפקידי הרישוי הקבועים נוספו פקידי רישוי עם הסמכה מסויגת, בעצם עובדי משרדי ממשלה שקיבלו הכשרה ממוקדת והם מקיימים היום גם את הריאיון

יואב סגלוביץ': תיקון אחד, זה נעשה בבדיקה של היועץ המשפטי

יואב סגלוביץ':  יש קושי גדול, נבדקים 14,000 רישיונות שניתנו אולי שלא כדין

יואב סגלוביץ':  זו המציאות, זה עלה בביקורת המדינה, זה עלה בוועדה לביטחון פנים, זה אירוע חמור של חלוקת נשק לא על ידי אנשי מקצוע בכלל

יואב סגלוביץ':  בנות שירות לאומי, שכבודן במקומן מונח, וגם עובדי לשכת השר בן גביר, שזה הופסק, אנשים פוליטיים שעסקו ברישוי נשק

יואב סגלוביץ':  הדבר נאמר על ידי ישראל אבישר שבינתיים התפטר

פנינה תמנו: תודה על החידוד

פנינה תמנו:  אני רוצה לומר שלום למשפחות החטופים והחטופות שנכנסו

פנינה תמנו:  אם תרצו לדבר, אני אתן לכם

עדו אבגר: עוד לגבי הראיונות אני אציין שעד לאחרונה הראיונות האלה נעשו פנים אל פנים, מאד המלחמה הריאיון נעשה טלפוני, הבירור נערך באופן טלפוני ויותר ממחצית מבקשי הרישיונות בשנת 2023, כל מי שמגיש על תבחין של שירות בכוחות הביטחון, פטור מריאיון בכלל

עדו אבגר:  אז בחצי מהמקרים אין בכלל ריאיון, בשאר המקרים הוא טלפוני

פנינה תמנו: זאת אומרת שמעבר לבעיה שהייתה בשגרה על אי יישום כל ההמלצות, הדוחות, הבעיה הוחמרה בשל עומס הבקשות

יואב סגלוביץ': זה הוחמר היום לפני חצי שעה עוד יותר, כי גם אלה שיש להם רישיון ומחויבים לעשות ריענון, שזה כל כולל מטווח והדרכה עיונית, בשל העומס נדחה בעוד חצי שנה

פנינה תמנו: שני חברי הכנסת שנמצאים כאן יחד אתי הם חברי כנסת מאוד פרודוקטיביים

פנינה תמנו:  המטרה שלי היא לא לחזור לדיון שבסופו של דבר נסמן "וי"

פנינה תמנו:  היו כבר הרבה דיונים על הנושא הזה, גם בוועדה לביקורת המדינה, בוועדה לביטחון לאומי

פנינה תמנו:  המטרה שלי בסוף היא שכלל הגורמים יגידו פה איזו התקדמות יש

פנינה תמנו:  מה הולכים לאמץ מכל ההמלצות שלנו כחברי כנסת והארת הזרקור

קארין אלהרר: יש התקדמות ברברס

עדו אבגר: מבחינת משרד הרווחה, בכל הסיפור של מבקשי רישיונות נשק, למשרד שעשוי להיות לו מידע רלוונטי על רקע של אלימות במשפחה, על מאפייני סיכון אחרים, אין בעצם תפקיד מובנה בתהליך הזה

עדו אבגר:  הבקשות לא מועברות למשרד כדי לקבל את חוות דעתו

עדו אבגר:      לעומת זאת, לגבי מי שמחזיק נשק בישראל, עובדים סוציאליים מחויבים לדווח על מטופלים והכוונה למטופלים במובן הרחב, גם בני משפחות של מטופלים, שמחזיקים נשק ולדעת העובד הסוציאלי יש איזושהי סכנה לאדם עצמו או לסביבה שלו

עדו אבגר:  הדיווח הזה מועבר לממונה על הערכת מסוכנות במשרד הרווחה ואם הוא משתכנע שיש פה סיכון הוא מדווח לאגף לרישוי כלי ירייה וממליץ על ביטול הרישיון

עדו אבגר:  אין מידע מדויק, אבל להבנתנו במרבית המקרים הרישיון אכן מבוטל בעקבות ההמלצה הזאת, כשמספר המקרים בהם זה מתרחש הוא קטן

עדו אבגר:  עד לאחרונה אנחנו מדברים על 4-2 מקרים בשנה

עדו אבגר:  כדי לסבר את האוזן, בסוף 2022 היו 155,000 מחזיקי רישיון נשק פרטי בישראל, לפני חודש זה עלה ל-216,000 ויש אנשים נוספים עם נשק ארגוני שלא נכללים

עדו אבגר:          	כמה מילים על הפערים שיושבת הראש ביקשה שאתמקד בהם, שני דוחות מרכזיים נכתבו בנושא הזה בעשור האחרון, דו"ח מבקר המדינה משנת 2014 ודו"ח ועדת רונן, שהיא ועדה במשרד לביטחון פנים, מ-2019

עדו אבגר:  הדוחות האלה התייחסו לפערים שונים, בין השאר הם התייחסו לאי התאמה מספקת של חובת הדיווח בתוך משרד הרווחה, בקרב גורמי הרווחה ולפערים בממשקים בין משרד הרווחה ל     משרד לביטחון פנים או המשרד לביטחון לאומי

פנינה תמנו: שזה הנושא שלנו במיקוד

עדו אבגר: נכון

עדו אבגר:  בדגש על היעדר נוהל משותף והיעדר ממשק מקוון שמאפשר העברה של המידע באופן שוטף

עדו אבגר:  ממשרד הרווחה נמסר לנו בהקשר הזה שאמנם טרם גובש נוהל עבודה משותף, אבל יש שיתוף רציף בין הגופים, יש נוהל פנימי, ת"ס שנכתב בשיתוף האגף לרישוי כלי ירייה

קארין אלהרר: איך הוא בא לידי ביטוי ביישום?     

עדו אבגר: הם אומרים שהוראות החוק מבוצעות כלשונן וכל הדיווחים מועברים כלשונם     

פנינה תמנו: הוראות החוק אבל לא המלצות

פנינה תמנו:  אפשר לומר שדי דילגו על ההמלצות של שני הדוחות שדיברת עליהם

עדו אבגר: אני עוד מעט אדבר על ההמלצות, יכול להיות שחברת הכנסת אלהרר כיוונה לכך שיש מעט דיווחים בכל שנה, אנחנו לא יודעים לומר אם מיעוט הדיווחים נובע ממיעוט מקרי סיכון או מגורמים אחרים

קארין אלהרר: מה אתה חושב נוכח הנתונים?     

עדו אבגר:  נזכיר שבהיעדר ממשק מקוון, לעובדים סוציאליים אין מקור מידע שוטף לגבי הימצאות של רישיון נשק

קארין אלהרר: אבל זו בדיוק המטרה, שיהיה ממשק מקוון ורציף בין המשרדים

עדו אבגר: בעצם מלבד דיווח עצמי, זה כרגע מקור המידע

עדו אבגר:  מעבר לסיפור של הממשק ושיתוף הפעולה, שני הדוחות המליצו לערב את שירותי הרווחה כבר בשלב המקדמי, כבר לגבי מבקשי רישיונות נשק

עדו אבגר:  על פי המשרד לביטחון לאומי בכירי המשרד, אחרי דו"ח רונם ב-2019 פנו למשרד הרווחה וביקשו לקדם הקמה של ממשק וגם לקדם בחינה של השינויים הנדרשים כדי שהרווחה יהיו מעורבים בשלב של בדיקת מבקשי הרישיונות

עדו אבגר:  הנושא לא קודם, בין השאר כי ברווחה השיבו שכדי לבצע הערכת מסוכנות יש צורך בכוח אדם מיומן כמובן והיא תקפה רק בסמוך למועד עריכתה כי הנסיבות משתנות ולכן המסוכנות יכולה להשתנות ולכן היא דורשת כוח אדם בהיקף שלא זמין למשרד

עדו אבגר:      בהקשר הזה אציין שמשרד הבריאות, שאמרנו שכן מעורב בבחינה של כל בקשה, נותן חוות דעת בדבר כשירות נפשית והוא גם לא נסמך על מידע - - -          

פנינה תמנו: היה לי אירוע הזוי לגבי כשירות נפשית

פנינה תמנו:  ההרגשה היא שאיפה שלא צריך אכיפה, יש אכיפה

פנינה תמנו:  חייל מעזה פונה אלי, הוא הלך להתמודד למשרה מסוימת, השתמש בקנאביס באחד מהטיולים שלו, שמע אותו פסיכולוג בתהליך הבדיקה לרישיון נשק לתפקיד הזה ופסל אותו

פנינה תמנו:  משרד הבריאות דיווח למשרד הבט"ל, הבט"ל דיווח לצבא, נכנסו לעזה, אמרו לו שהוא חייב לצאת ושיביא את הנשק, כאוס אחד גדול, מהומה רבה על לא מאומה

פנינה תמנו:  לגבי ההגדרה של כשירות נפשית צריך לומר ביושר שצריך לבדוק את זה ולדון על הנושא, גם לגבי העברת המידע

פנינה תמנו:  אנחנו רוצים שיהיו ממשקים, אבל כאלה שמצליחים לשקף את המציאות נכונה ולא חלילה באופן שגוי

עדו אבגר: נשמע שגברתי מתייחסת לנשק ארגוני, אז מתבצעת בדיקה על ידי פסיכולוג

עדו אבגר:  במקרה של נשק פרטי לא מתבצעת בדיקה בכל בקשה, בודקים האם הוא מופיע במאגר האשפוזים הפסיכיאטריים, האם הוצאו אליו הודעות מטפל בעבר, אם כן, הוא נפסל ואם הוא נפסל הוא יכול לבקש בדיקה על ידי רופא ולממן את הבדיקה בעצמו

פנינה תמנו: בעיני זה היה צריך להיות הפוך

פנינה תמנו:  דווקא עם נשק ארגוני, די מהר הארגון יכול לראות איתותים לגביו, עם נשק פרטי זה יותר מטריד

עדו אבגר: יכול להיות

עדו אבגר:  לענייננו, אולי בדומה לאפשרות שזה ייעשה עם משרד הרווחה, אין פה בעצם בדיקה מחדש של כל מקרה, יש בדיקה מול מערכות מידע קיימות ורק באותם מקרים שבהם עולה חשש והאדם מתעקש, אפשר לעשות בדיקה

עדו אבגר:  במקרה של משרד הבריאות, הבדיקה הזאת נעשית על חשבונו הפרטי

עדו אבגר:       בינתיים גם בשטח חל שינוי, מאז פרוץ המלחמה ועד לפני חודש

עדו אבגר:  הממונה להערכת מסוכנות קיבל 28 פניות מנשים שמטופלות על ידם, על ידי עובדי סוציאליים, שאין לבני הזוג שלהם נשק אבל הן חוששות שיגישו בקשה לקבל רישיון נשק

עדו אבגר:  כאמור המקרים האלה לא נכללים בחובת הדיווח לפי חוק

עדו אבגר:  לפי משרד הרווחה הממונה בדק את המקרים האלה לגופם ומצא שהמקרים הספציפיים האלה לא עולים כדי צורך למסור הודעה לאגף לרישוי כלי ירייה

עדו אבגר:  סביר שמאז דצמבר היו פניות נוספות דומות להם

עדו אבגר:      בעקבות הדיון האחרון שהתקיים בוועדה לביטחון לאומי משרד הרווחה ענה לוועדה, שאמנם גם במצב החוקי הקיים יש אפשרות להפנות מידע למשרד לביטחון לאומי אם יש סיכון לפגיעה, אבל נדרש תיקון בחוק כדי להסדיר את הנושא הזה בכללותו

עדו אבגר:       להבנתנו, נציגי שני המשרדים, המשרד לביטחון לאומי ומשרד הרווחה היו אמורים להיפגש מאז הדיון האחרון, לבחון איך מתקדמים גם לגבי מחזיקי נשקים, גם לגבי מבקשי רישיונות

עדו אבגר:  הדיון האחרון היה ב-10 בדצמבר

פנינה תמנו: נפגשתם מאז?     

אליעזר רונן: כן

עדו אבגר: אני בטוח שנוכל לשמוע פה גם על ההתקדמות וגם על העמדות

קארין אלהרר: יש ממשק עם הביטוח הלאומי?     

פנינה תמנו: לפני השאלות, אני עוצרת את הדיון לצורך שמיעה חשובה של משפחות החטופים

פנינה תמנו:  עדי שרעבי, אחיינית של יוסי ואלי שרעבי

עדי שרעבי: 	שלום, אני עדי שרעבי, בת 15, יוסי ואלי שרעבי הם הדודים שלי, הם נחטפו מבארי

עדי שרעבי:  המשפחה של אלי נרצחה כולה, אשתו ושתי הבנות שלו נויה ויעל, נויה הייתה בת 16 ויעל בת 13

עדי שרעבי:  יוסי גם נחטף והמשפחה שלו ניצלה בנס אבל אני מניחה שכולם שמעו שהוא נרצח בשבי לפני שבוע וחצי

עדי שרעבי:  בדיוק קמנו מהשבעה

עדי שרעבי:  אני לא יכולה לתאר במילים את המצב הנפשי של אימא שלהם, של סבתא שלי, שיודעת שיש לה בן בשבי ועוד בן שצריך להחזיר אותו והוא כבר לא בחיים, אפילו לא קברנו אותו ואבא שלי, שמתרוצץ בכל הארץ, בכל העולם, נפגש עם מנהיגי עולם, עם אנשים שבחיים לא חשבנו שאפשר להיפגש איתם ואנחנו רואים שזה לא משפיע, שזה לא עוזר

עדי שרעבי:  מנקודת המבט שלנו, מה עוד אנחנו יכולים לעשות מעבר למה שעשינו?     אני בת 15, בא לי לחיות אתה חיים שלי, לצאת עם חברים שלי לסרט, ללמוד, אני לא אמורה להיות במקום כזה ולהילחם על החיים של דוד שלי ולהילחם על עוד  136 חטופים שאני לא יודעת כמה מהם עוד בחיים

עדי שרעבי:  זה לא התפקיד שלי

עדי שרעבי:  אני ממש מאוכזבת

פנינה תמנו: תודה עדי

פנינה תמנו:  רומי כהן, אחות של נמרוד כהן

רומי כהן: אני רומי כהן ואני בת 19, זה נמרוד כהן, אחי התאום, תראו את הבן אדם

רומי כהן:  זו ועדה לקידום מעמד האישה ושוויון מגדרי ומדברים פה על נשק ומניעת אלימות, אבל האלימות קורית עכשיו, כבר 15 ימים ולפני שאנחנו מונעים עוד אלימות, יש אלימות שקורית וצריכים לטפל בה

רומי כהן:  יש עכשיו דיבורים על עסקה, אני לא יודעת אם זה נכון או לא נכון, זו הפעם ה-100 שמדברים על עסקה, זה צריך להיגמר

רומי כהן:  זה הזמן לעשות משהו ואני מבקשת שאם באמת יש עסקה, שהממשלה תדאג שזה יקרה, שהם יצאו משם

רומי כהן:       אני, כאישה יש לי את הזכות שאחי התאום יחזור

רומי כהן:  החל מהיום אין לי את זה, דיברתי עם מי שאפשר, עם כל אחד שאני יכולה ואני מבקשת שאחי התאום יחזור הביתה בחיים וכמה שיותר מהר

רומי כהן:  זה כבר לא השלב לומר אל תשכחו, זה השלב לומר תעשו, כי זה כבר יותר מידי והוא צריך להיות בבית

רומי כהן:  כל יום שהוא שם מסכן את החיים שלו ושוויון מגדרי אומר שגם לנמרוד וגם לכל 135 החטופים האחרים, נשים וגברים, כולם צריכים לצאת משם

רומי כהן:  אני מבקשת שתזכרו שאלימות קורית גם שם ושגם אותה צריך למנוע וזה התפקיד שלכם לעשות את זה, תודה

פנינה תמנו: תודה רומי

פנינה תמנו:  עמית לוי, אח של נעמה לוי

עמית הלוי: אני עמית, אני בן 21, נעמה היא אחותי ויש בינינו הפרש של פחות משנתיים כך שאני זוכר אותה מאז שאני זוכר את עצמי

עמית הלוי:  האמת שבדיוק התווכחתי כאן עם החבר'ה, כשאמרתי שאני לא יודע כבר מה להגיד ביום ה-120

עמית הלוי:  בסופו של דבר זה לא כמו הפעמים שאנחנו טסים לחו"ל וצריכים לשכנע ואולי לקרב, אתם בסוף גם רוצים להחזיר את החטופים ואת זה אני יודע ומעריך

עמית הלוי:      אני חושב שהדבר היחיד שאני יכול לבקש מכם, למרות שאתם לא משפחות, כמו שאנחנו נלחמים ובאים עם רעל בעיניים למאבק הזה, באים ביום שני לכנסת, אבא של נמרוד לא הולך לעבודה ואחיינית של יוסי ואלי לא הולכת לבית ספר או לחברים

עמית הלוי:  כמו שהחיים שלנו נעצרו, שגם אתם תקומו עם זה בבוקר ותלכו לישון עם זה בלילה

עמית הלוי:  זה גם בשביל כל כך הרבה משפחות וחברים, אני לא צריך לתאר לכם כמה ההורים שלי שבורים וכל כך הרבה משפחות על סף פירוק, אם זה לא מאוחר מידי כמו הרבה מקרים שזה כבר מאוחר מידי בהם וכל כמה ימים שעוברים יש עוד משפחה שמתפרקת

עמית הלוי:          רק לבקש שתאבקו אתנו, כמו שאנחנו מבקשים מאנשים בחו"ל לצפות בסרטונים, להתחבר לאנשים כאילו הם המשפחות שלהם, גם מכם זה מה שאני מבקש

פנינה תמנו: אני רוצה לומר לך, אל תרגיש שזה לחינם שאתה מגיע לכנסת

פנינה תמנו:  אנחנו כעם אתכם, אנחנו לא בתוך הנעליים שלכם אבל אנחנו אתכם, כולנו מייחלים ומתפללים שהם ישובו

פנינה תמנו:  אתה צודק שכשאתה מגיע לכאן, דווקא יש ביכולת שלכם להדליק את המסירות, את הנחישות של נבחרי ציבור להמשיך ולא לוותר, לדייק אותנו

פנינה תמנו:  אי אפשר לומר שאנחנו שמחים, כי אלו לא הנסיבות, אבל טוב שאתם כאן ואני רוצה להודות לכם כי אני יודעת כמה תעצומות נפש זה מצריך ובוודאי שעדי, ילדה בת 15 צריכה לחיות את חייה ובמקום זה היא מגיעה לכאן

פנינה תמנו:       זו שעה של צרה, שעה מאוד קשה ואני רוצה לחזק אותכם ולומר לכם שהדברים שלכם לא נופלים לאוזניים ערלות

פנינה תמנו:  אני אומרת לכם שאני יודעת כמה בבית הזה, מרגע שהמשפחות החלו להגיע, אני אישית שמעתי גם חברי כנסת שהיו בעמדה מסוימת וזזו לכיוון אחר

פנינה תמנו:  אנחנו נעשה כל שביכולתנו, כל אחד ואחת מאתנו, אנחנו יודעים לחזור לראשי המפלגות, יודעים להשפיע בתוך הסיעות, נעשה כל שביכולתנו כדי שהיקירים שלכם יחזרו הביתה

יהודה כהן: אני יהודה כהן, אבא של נמרוד כהן, הבת שלי דיברה קודם ואני רציתי רק להוסיף שתי הערות: אחת,  לגבי האמירה הנוראית של ראש הממשלה בנימין נתניהו במוצאי שבת, גם הממשלה וגם הכנסת, לא שמעתי שום תגובה על ההערה שלו שאנחנו מפריעים לו, שאנחנו מעלים את המחיר של העסקה עם החמאס או משהו כזה

קארין אלהרר: האמת היא שהוא מפריע לנו

יהודה כהן: נכון

יהודה כהן:  אבל בהקשר של החטופים התגובה שלו הייתה פשוט מבזה, נוראית ולא שמעתי באופן ברור תגובה של חברי ממשלה או חברי כנסת

יהודה כהן:  אנחנו מצפים לשמוע איפה עומדת הכנסת ואיפה עומדת הממשלה, בצד שאנחנו מפריעים להם או בצד השני

יהודה כהן:  הערה שנייה, אמרת שכולנו מייחלים, את זה אני יכול לשמוע מנציגים בחו"ל ומהקהל הרחב, אתם הכנסת, יש לכם כוח, אתם לא צריכים לייחל, אתם צריכים לפעול

פנינה תמנו: אמרתי גם "עושים"

יהודה כהן: בדגש על הכנסת והממשלה, לפעול למען החזרת החטופים בכל אמצעי, צבאי, אזרחי, משא ומתן, מה שלא יהיה, אנחנו רוצים את הילדים שלנו בחזרה

יהודה כהן:  הבן שלי חייל, נשלח על ידי צה"ל להיות שם, לא בא לשם מרצונו ואנחנו מצפים ודורשים מרשויות המדינה, כנסת, ממשלה, צבא, משטרה, לעשות כל דבר כדי להחזיר אותם בחזרה, תודה

פנינה תמנו: תודה לכם

פנינה תמנו:  נחזור לדיון ונשמע את נציגי המשרדים

פנינה תמנו:  המשרד לביטחון לאומי, המשנה למנכ"ל אליעזר רוזנבאום בבקשה

פנינה תמנו:  שמעתם את הסקירה של עדו מהמ

פנינה תמנו: מ

פנינה תמנו: מ

אליעזר רונן: ראשית, מבחינת היקפי פעילות שהיום אנחנו מתמודדים עם הבקשות ברישיון הפרטי, יש גם את הרישיון הארגוני, אבל אנחנו מדברים כרגע על הפרטי, בהחלט מספרים שלא הכרנו בעבר

אליעזר רונן:  יחד עם זאת אנחנו מטפלים באחריות ובמקצועיות בכל אותן הבקשות

אליעזר רונן:  היום אנחנו עומדים על 123,000 בקשות שטרם טופלו, אנחנו עוד מעט מתחילים לטפל בבקשות של חודש נובמבר, כך שאתם מבינים את הפיגור

אליעזר רונן:  אנחנו עושים את השיחות לבדיקת הנתונים ועושים את כל התהליכים המתבקשים כדי לוודא שמי שמקבל את הרישיון עבר את כל התהליכים והוא אכן ראוי לקבל את הרישיון

אליעזר רונן:      הוא עובר בדיקת כשירות פלילית, כולל בדיקת כשירות נפשית ואם יש לפקיד הרישוי ספק כזה או אחר, אז מזמנים את מבקש הבקשה לריאיון אישי ולא מאשרים ואם צריכים בדיקה מעמיקה על ידי משרד הבריאות בגלל שהוא צורך תרופה שאנחנו לא מכירים אותה, אז אנחנו דוחים ומחזירים את הבקשה

פנינה תמנו: מה גידול כוח האדם לאור הגדלת הבקשות? כמה בקשות היו מתחילת המלחמה?      

אליעזר רונן: סך הכול 285,000 בקשות, אישרנו כבר מעל 80,000 אישור מותנה, לא אישור סופי

פנינה תמנו: כמה נדחו?     

אליעזר רונן: בקשות חדשות נכון לבוקר יש 123,760

אליעזר רונן:  לגבי אישורים מותנים קצת מעל 80,000

אליעזר רונן:  בקשות נדחות יש 41,000, מדובר בכאלה שלא עומדים בתבחין, אי כשירות רפואית, אי כשירות פלילית

אליעזר רונן:  כרגע, מלבד שש לשכות כלי ירייה יש עוד שני מוקדים שם יש פקידי רישוי שהוסמכו הסמכה מוגבלת לשני תבחינים בלבד של שירות בכוחות ביטחון ומגורים - - -      

פנינה תמנו: לא הבנתי

פנינה תמנו:  בשש הלשכות, כמה פקידים יש בכל לשכה?      

אליעזר רונן: בממוצע בין ששה לשמונה

פנינה תמנו: סך הכול כמה יש בארצי?     

אליעזר רונן: אין לי פה את הנתון המדויק

פנינה תמנו: האם התקנים האלה היו לפני המלחמה?     

אליעזר רונן: היו פחות תקנים, לאחרונה תגברנו את הלשכות בעוד שמונה פקידים

אליעזר רונן:  קודם לכן תגברנו בעוד כמות, סך הכול תגברנו את הלשכות בפקידי רישוי, בהתאם לתקנים שקיבלנו, לא שיש לנו תקנים ואנחנו לא רוצים

פנינה תמנו: נרצה לדעת גם איזו הכשרה עוברים אותם אנשים ואיפה נכנסו לתמונה בנות השירות הלאומי עם 14,000 הרישיונות שציין חבר הכנסת סגלוביץ'

דוד לוי: זה לא נתון נכון

קארין אלהרר: כמה נדחו לא לפי התבחינים? נדחו בגלל כשירויות, בגלל עמדה של משרד הרווחה, בגלל עמדה של משרד הבריאות?      

פנינה תמנו: כמה ספציפית לעניין חשש ברווחה?     

קארין אלהרר: אני רוצה לדעת כמה נדחו בגלל עמדה של משרד הרווחה או עמדה של משרד הבריאות

פנינה תמנו: כמו שהגיעו לסאיד תלי, מפקח ארצי, 28 בקשות שלא יתנו נשקים, אנחנו רוצים לדעת כמה יש בהקשר הזה?     

ליאור אדרי: שמי לימור ארזני, ראש חטיבת הרישוי אגף כלי ירייה

ליאור אדרי:  אין לנו ממשק עם משרד הרווחה, מה שסאיד עושה, הוא בודק מולי האם לאדם יש רישיון

פנינה תמנו: אתם בקשר מצוין?         

ליאור אדרי: סאיד פונה אלינו כדי לבדוק אם לאדם יש רישיון, זו לא דרך המלך

ליאור אדרי:  הוא פונה אלי כדי לוודא אם למישהו יש רישיון

ליאור אדרי:  הוא  מקבל פרטים מוגבלים בגלל צנעת הפרט, כרגע אין בין המשרדים בקשה העברת מידעים

פנינה תמנו: אם סאיד או את לא נמצאים זה הלך?     

ליאור אדרי: יש תחתי מנהלי תחומים

פנינה תמנו: אבל אין ממשק מסודר, על מה אנחנו בונים?      

ליאור אדרי: אין ממשק

אליעזר רונן: יש ממשק אנושי

ליאור אדרי: כרגע יש את משרד הרווחה, יש את משטרת ישראל, הוא עובד מול משטרת ישראל, מעביר לה מידעים ככל שיש מסוכנות לגבי האדם

ליאור אדרי:  המשטרה ומשרד הרווחה יתייחסו לזה

ליאור אדרי:  אני לא רוצה לחזור אחורה

פנינה תמנו: אנחנו חוזרים אחורה, אנחנו לא מתקדמים

פנינה תמנו:  שניכם אנשים שעובדים מאוד קשה, אבל אני לא אוהבת את הברברת מסביב

פנינה תמנו:  כבר דברו על זה בכל הוועדות, אין ממשק, למה אתם לא בונים ממשק? תענו לנו פשוט לא בהתפלפלות אקדמית פילוסופית

פנינה תמנו:  אני רוצה לדעת למה אין ממשק, כמה זמן ייקח להקים ממשק כזה? לא נוותר על זה מהסיבה שיש לכם אחריות שיהיה ממשק כזה

פנינה תמנו:  אין לכם שיקול דעת בכלל בעניין הזה

פנינה תמנו:  תפסיקו, לא יכול להיות מצב כזה, זה לא מכבד אותכם כמי שעוסקים במלאכה

לימור סון הר-מלך: יש סיבה שאין ממשק

ליאור אדרי: אני אשלים, אני בכוונה לא רוצה לחזור אחורה יישמנו את מסקנות דן רונן, זה מתועד בכתובים

ליאור אדרי:  האנשים שהיו בתפקידים שלפני כן לא רצו לקיים את הממשק

ליאור אדרי:  הגיע סאיד, נפגשנו לפני שבועיים, המשרד לביטחון לאומי רוצה להקים ממשק, לוחץ על הקמת ממשק ומוכן העביר את כל רשימת מחזיקי כלי הירייה למשרד הרווחה שיבחן אותם

ליאור אדרי:  היום

פנינה תמנו: אנחנו גם צריכים להיות ריאליים, יש פה בעייתיות, כי אם עכשיו הוא יקבל רשימה של 200,000, נודה על האמת, אנחנו מכירים את המשרד - - -          

קארין אלהרר: מה נעשה? ניתן לכולם?     

פנינה תמנו: נצטרך למצוא דרך, אנחנו, אומת הסטארט אפ, האנשים המלומדים, נצטרך למצוא פתרונות בעניין הזה

אורלי אלמגור לוטן: אמרה לימור שהם מוכנים להעביר את רשימת מחזיקי כלי הירייה, אז רק לחדד שההמלצות של רונן דברו לא רק על המחזיקים אלא גם על מי שמבקשים

עדה מימון: זה תיקון חקיקה

קריאה: זה צריך להגיע מטעם המשרד שלכם, ייעוץ וחקיקה שלכם

פנינה תמנו: אנחנו רושמים, איפה שיהיו חסמים של הכנסת לא נעביר את האחריות אליכם

לימור סון הר-מלך: הצעת חוק ממשלתית

פנינה תמנו: בסוף יש חקיקות ממשלתיות, זה קלאסי ממשלה

דוד לוי: שנה שלמה לא יכולתם לתקן את החוק הזה ממשלתית?     

פנינה תמנו: מי אתה ולמה אתה מתפרץ?     

דוד לוי: עורך-דין דוד בבלי, יועץ של השר לבל"מ, אני שואל

פנינה תמנו: זה  היה נשמע קצת עזות מצח

פנינה תמנו:  אתה רוצה לשאול אותי מה העבודה שלי?      

דוד לוי: לא אותך, את הממשלה

פנינה תמנו: כמה פעמים באת השנה לוועדה הזאת? כאחד שעובד אצל השר אני אומר לך, הפוסל במומו פוסל

פנינה תמנו:  לך תעשה את העבודה שלך ותביא לשר תיקון חקיקה במקום לבוא לחברי הכנסת ולשאול למה לא עשיתם את זה

דוד לוי: לא באתי אליך, באתי לסגן השר

דוד לוי:  זה באמת נושא חשוב

פנינה תמנו: פוליטיקה תעשה מחוץ לוועדה הזאת

פנינה תמנו:  לא על החיים ועל המוות

דוד לוי: זו פוליטיקה

פנינה תמנו: אז אתה כנראה לא מכיר אותי מספיק טוב

פנינה תמנו:  אצלי לא עושים פוליטיקות

דוד לוי: אמרו שהם מאוד רוצים ממשק, אז אני שואל למה לא קודמה חקיקה?      

קארין אלהרר: אם אתה יותר טוב, אז תעשה

פנינה תמנו: הגיע הזמן שניקח ברצינות את הנשים שיושבות בבית, את הנשים שנמצאות במצוקה, נשים שמפחדות ובמקום להגיד אתם לא עשיתם בממשלה שלכם, למה שאני אעשה? זה לא עובד ככה, אנחנו נצא מהוועדה הזאת עם תוכנית עבודה סדורה, לפחות בכל מה שקשור בהיבטים של הוועדה שלי יהיה פה ממשק ואם לעשות תיקון חקיקה נעשה תיקון חקיקה כדי שהדברים יעברו

פנינה תמנו:  אם זה ממשלתי זה יקרה בממשלתי, אם תצטרך את העזרה שלנו תקבל את מלוא העזרה שלנו בלי פוליטיקה

יואב סגלוביץ': את טועה בדבר אחד, את לא נוהגת בו מנהג של כבוד, הוא בסך הכול היה פקיד רישוי זמני מטעם השר לביטחון פנים

יואב סגלוביץ':  גם הוא הפיק רישיונות

פנינה תמנו: אני לא מתייחסת אישית

יואב סגלוביץ': חשוב שידעו את העובדות, הוא איש פוליטי, יועץ של השר - - - והוא יושב פה על תקן של מה?      

פנינה תמנו: נשתדל לא להתייחס אישית לגופו של אדם

פנינה תמנו:  דבר אתו על המקצועי

יואב סגלוביץ': אני מדבר מקצועית

יואב סגלוביץ':  בניגוד לחוק, עד שפסלו את זה שהוא פקיד

יואב סגלוביץ':  זה הסיפור

פנינה תמנו: נמשיך לשמוע את חברי הכנסת, אתם תרשמו את השאלות ואנחנו נצא מפה עם תוכנית עבודה

פנינה תמנו:  אני מאמינה ברווחה שהם רוצים לעשות עבודה אבל הם גם ישקפו את המציאות, איפה הם כן יכולים לעשות ומה לא יכולים לעשות

פנינה תמנו:  חברת הכנסת אלהרר בבקשה

קארין אלהרר: אנחנו מודעים לצורך בביטחון, אף אחד לא כופר בדבר הזה, אנחנו מבינים שהייתה עליה בבקשות אבל אי אפשר להפקיר את הנשים והילדים

קארין אלהרר:  אני לא יכולה לשמוע טענה שאומרת למה לא עשו את זה בעבר? אתם הממשלה, אתם מסרבים להכיר בזה כנראה, יותר נוח ללכת לרקוד ולצרוח טרנספר, אבל הגיע הזמן שתתפקדו ואל תבואו ותאשימו ממשלה קודמת

קארין אלהרר:       הממשק צריך להיות לא רק עם משרד הרווחה, הממשק צריך להיות גם עם ביטוח לאומי

קארין אלהרר:  לביטוח לאומי יש נתונים

קארין אלהרר:  אנחנו מדברים על ממשק מחשובי

קארין אלהרר:  לביטוח לאומי יש נתונים לגבי נשים שמתמודדים נפשית, למה אין ממשק כזה? גם בזה הם רוצים להאשים?      

פנינה תמנו: בסוף, כמו שהדוגמה שהבאתי עם החייל, כשאנחנו מדברים על מתמודד נפשית - - -     

קארין אלהרר: לא אמרתי שזו תהיה פסילה אוטומטית אבל זו בהחלט צריכה להיות נורת אזהרה

קארין אלהרר:  אני לא מקבלת עמדה שאומרת שבשם הביטחון ניתן נשק לכל מי שמבקש

קארין אלהרר:  אי אפשר לסבול את זה ואני מאוד מקווה שזה לא מה שמתכוון השר

קארין אלהרר:  יש חשיבות עצומה לממשק אמיתי, לא לחברות בין משרדים, שזה חשוב כי זה נותן  פתח, אבל החקיקה צריכה לבוא

קארין אלהרר:  אם השר לא מסוגל לחוקק את החוק, יעדכן את הכנסת והכנסת תביא אותו אבל הוא יצטרך לקבל אותו

פנינה תמנו: אני מאמינה שהשר יעשה את התיקונים

קארין אלהרר: רציתי להאמין ולדעתי זה הדיון השישי

פנינה תמנו: לכן חשוב לי שנתמקד במהות ונראה עם איזו תוכנית עבודה אנחנו יוצאים

פנינה תמנו:  בבקשה חבר הכנסת סגלוביץ'

יואב סגלוביץ': צריך להסתכל פה על תמונה כוללת

יואב סגלוביץ':  אי אפשר לרוץ מוועדה לוועדה, חייבים לראות תמונה כוללת

יואב סגלוביץ':  אין תמונה כוללת

יואב סגלוביץ':  מה שיש בתוך האירוע הזה זו החלטה פוליטית - ישראל מתחמשת

יואב סגלוביץ':  מול הדבר הזה, גם אם זו החלטה, צריך שהתהליך יהיה תהליך ראוי

יואב סגלוביץ':  המשרד לביטחון פנים עשה תהליך עקום, לא אני אומר את זה, רשות ההסדרה שבודקת את התהליכים בממשלה אומרת את זה, תקראו את הדוחות

יואב סגלוביץ':  אנחנו באים עכשיו מהוועדה לביטחון פנים, בה אנחנו מאפשרים לאנשים שלא עושים אימון, פותרים אותם מאימון של ירי 40 כדורים והדרכה, זה מה שעבר עכשיו בוועדה, בגלל המצוקה של כוח אדם

יואב סגלוביץ':  אין שום סדר והיגיון חוץ מאג'נדה פוליטית

יואב סגלוביץ':       אל מול כל זה יש סיפור מקצועי

יואב סגלוביץ':  בסיפור המקצועי, אני אומר את זה בכאב כי אני הייתי שם, המשרד לביטחון פנים בכשל מקצועי ערכי מן המעלה הראשונה

יואב סגלוביץ':  ישב בוועדה אחרת ישראל אבישר, ראש האגף שכבר התפטר, בשל העבודה שאנשים שאינם מורשים נתנו רישיונות

יואב סגלוביץ':  הבטיחו בוועדה שם שיחזרו לריאיון, מדברים פה על ריאיון פרונטלי? אמרו שיחזרו לפרונטלי, אתם יודעים מה זה ריאיון טלפוני, מי יודע מי נמצא בצד השני של הקו בכלל?     

פנינה תמנו: נכון, עם כל הנוכלים שיש, השם ישמור

פנינה תמנו:  אין טוב ממראה עיניים

יואב סגלוביץ': האירוע הזה הוא הרבה יותר גדול

יואב סגלוביץ':  בסוף, הממשק הזה שמדובר בוועדה מאוד חשוב, אבל לא רק הוא, יש עוד ממשקים רבים

יואב סגלוביץ':  לפני הכול, לעשות סדר במה שיש

יואב סגלוביץ':  במה שיש יש בלגן

לימור סון הר-מלך: חבל שלא עשית את הסדר הזה כשהיית סגן שר

קארין אלהרר: עוד כמה תתלו בשנה הזאת? כמה?     

יואב סגלוביץ': יש עובדות בסיפור הזה, הייעוץ המשפטי אומר שהוא נמצא בבדיקה של חלק מהדברים שנתנו שלא כדין ומה המשמעות החוקית של העניין הזה

פנינה תמנו: יש את החלק הזה, מה אתה ממליץ כרגע?     

יואב סגלוביץ': מה שאנחנו צריכים זה לקבל תשובה לגבי הנושא של הדיון הזה משני שרים, עם לוחות זמנים

יואב סגלוביץ':  תוך שבוע צריכים מהמשרד לביטחון לאומי, משרד העבודה והרווחה, מהם לוחות הזמנים לממשק מחשובי? יכול להיות שהם יגידו שזה ייקח עוד זמן ויכול להיות שזה ייקח עוד זמן, זה בסדר, אבל שנעקוב אחרי זה

יואב סגלוביץ':  חייבים ממשק מחשובי

יואב סגלוביץ':  אם יגידו שאי אפשר את זה עכשיו, זה לוקח חצי שנה, גם בסדר, אי אפשר לתקן את העולם ביום אחד לגבי זה

יואב סגלוביץ':  אבל אנחנו כל הזמן רצים ממקום למקום ובפועל האירוע הזה לא מנוהל והממשלה והמדינה שהתפרקה מהאחריות שלה ב-7 לאוקטובר מפריטה את האירוע

לימור סון הר-מלך: לא, כי אתה עשית הרבה מאוד

יואב סגלוביץ': משפט נוסף, אני פונה לאנשים מהמשרד לביטחון פנים, משרד הבריאות ביקש לשנות גם את הטופס, אנחנו יודעים שיש מהלך כזה בין משרד הבריאות למשרד לביטחון פנים, גם על זה אני רוצה לדעת מה התשובה

יואב סגלוביץ':  האם זה שונה? כי גם התהליך הרפואי היום הוא תהליך שמשרד הבריאות חושב צריך לתקן אותו

יואב סגלוביץ':  כלומר יש פה תהליכים נוספים שצריך לטייב אותם עם הזמן

יואב סגלוביץ':  פה אני לא עומד עם סטופר על אף אחד, אבל עצם העובדה שהם מחלקים רישיונות בצורה מופרעת כזו, פשוט מופרעת, בשם אג'נדה פוליטית, זה האירוע הגדול פה

קטי קטרין שטרית: רצח תמיד היה, זה לא דבר חדש, למה לא טיפלתם בזה כשאתם הייתם בשלטון

יואב סגלוביץ': יש משמעות לריאיון פרונטלי, כשבן אדם יושב מול פקיד רישום הם רואים מיהו

פנינה תמנו: אז אני רוצה לחלק את זה לשלושה נדבכים: הטיפול בבקשות קיימות, במיוחד בזמן החירום שאנחנו ערים לזה  שיש גידול עצום

פנינה תמנו:  הנדבך השני הוא הכרת הממשקים והנדבך השלישי היא הבדיקה שמבקשים גם חברי הכנסת על מה שקרה עם 14,000 רישיונות

פנינה תמנו:  התשובה של משרד הבריאות בתוך הממשקים, אבל אנחנו צריכים לעשות סדר, למשל בנושא הטיפול עכשיו, זה צריך להיות פרונטלי, כמה תקנים הוסיפו לכם, דברת על שמונה שהתווספו, איזה הכשרה הם עברו? האם הם עומדים בעומס? אני רוצה שתענו על כל השאלות האלה בצורה מסודרת

פנינה תמנו:      לגבי הקמת הממשקים, אתם יודעים בדיוק מה השאלה

פנינה תמנו:  זו שאלה מאוד פשוטה, שכל אחד יסביר מה הוא עשה, כמה מפגשים היו ואיך מתקדמים מכאן והלאה

פנינה תמנו:  לא רוצים לשמוע שאין אפשרות חקיקה

פנינה תמנו:  יש דברים שהם לחקיקה ויש דברים שלא

פנינה תמנו:  בבקשה חבר הכנסת דלל

אליהו דלל: אני רוצה להפריד בין הנושא של הנשק בכיתות הכוננות לבין הנשק הפרטי, אקדחים וכך הלאה

אליהו דלל:  אין ספק שיש צורך ליצור מערכת הנתונים בנושא של נשיאת נשק, היום במדינה זה דבר הכרחי, אבל צריך גם איזונים

אליהו דלל:  צריך לשמור את הנושא של מסוכנות לנשים, לילדים

פנינה תמנו: זה פחד אלוהים

אליהו דלל: בוודאי, אני גם מתכוון לקיים ישיבה מתוכננת לשבוע הבא בנושא המסוכנות לילדים כיושב-ראש הוועדה לזכויות הילד

פנינה תמנו: חסר לנו שנהיה פה אמריקה

אליהו דלל: אין ספק

דוד לוי: את יודעת מה אחוז נושאי הנשק באמריקה לעומת ישראל?     

אליהו דלל: סליחה, אל תפריע לי

פנינה תמנו: דוד, אנחנו מכבדים מאוד את המשתתפים אבל אתה לא יכול להתפרץ

אליהו דלל: אין ספק לא הינו ערוכים למתן כמויות כאלה של נשק, בגלל שלא היינו ערוכים, יכול להיות שלא חשבנו על כל ההיבטים

פנינה תמנו: הקמפיין נעשה עוד לפני שהיו תקנים

אליהו דלל: זה נכון שאין מספיק הכשרות, אין מספיק מטווחים, יש הרבה מאוד בעיות

אליהו דלל:  אבל אני מתחיל מהטופס הפשוט, טופס הבקשה

אליהו דלל:  בטופס הבקשה לא כתוב לצרף אישור רפואי

אליהו דלל:  זה המינימום

אליהו דלל:  תבקשו מאותו אדם שיביא טופס רפואי

דוד לוי: יש הצהרת בריאות של רופא ושל הבן אדם

דוד לוי:  שיעורי בית בסיסיים

לימור סון הר-מלך: יש, יש הצהרה

פנינה תמנו: חברת הכנסת סון הר מלך, מה קרה? גם אם הוא טעה, הוא אומר משהו שהוא ראה, אם הוא טעה, נתקן אותו

אליהו דלל: קודם כל, אם טעיתי, אני חוזר בי

אליהו דלל:  אבל כתוב לוותר על זכות הסודיות, לא כתוב, להביא מקופת חולים את התיק הרפואי

לימור סון הר-מלך: הוא חייב ללכת לרופא

פנינה תמנו: הוא אומר שככה זה בטופס שהוא ראה

לימור סון הר-מלך: כתוב

לימור סון הר-מלך:  אפילו חברי כנסת שעושים הליך מקוצר חייבים שרופא יראה אותם ורואה את כל התיק הרפואי שלהם

פנינה תמנו: אם הם אומרים שזה קיים, אנחנו נבדוק את זה

דוד לוי: חברת הכנסת תמנו, אפילו חבר הכנסת סגלוביץ' דיבר על לתקן את זה, אבל הטופס קיים

פנינה תמנו: חבר הכנסת דלל, יש טענה שזה קיים, אם זה קיים אנחנו נבדוק

פנינה תמנו:  בינתיים תדפיסו ותראו לנו

אליהו דלל: אני לא ראיתי בטופס

אליהו דלל:  בכל מקרה, אני חושב שהממשקים שדיברו עליהם הם מאוד נכונים

אליהו דלל:  לא רק שהם נכונים, חייבים

אליהו דלל:  הממשקים שדיברו עליהם מאוד חשובים, אם זה משרד הרווחה, אם זה משרד הפנים, רשות האוכלוסין

דוד לוי:  	 - - -      

פנינה תמנו: עוד הערה שלך ואתה בחוץ

דוד לוי: אני שואל כדי לדעת

פנינה תמנו: עוד הערה אחת שלך ואתה בחוץ, תבחר

אליהו דלל: משרד הבריאות, קופת חולים וכך הלאה, אלה ממשקים שחייבים להיות, אני חושב שזה נושא טכני שאפשר לגרום שיבוצע מיד

אליהו דלל:  הייתי עושה עוד דבר אחד פשוט ביותר אבל מאוד חשוב, המלצה של חבר קרוב של אותו אדם שמבקש

פנינה תמנו: אולי של הילדים?     

אליהו דלל: יש בעיה עם הילדים, חשבתי של האישה, אבל זה לא ילך

אליהו דלל:  אם אני בקשר טוב עם אשתי והכול בסדר אז אין בעיה, אבל אם לא, זה יכול להוות גם איום

אליהו דלל:  לכן לא הייתי מבקש מהאישה או מהילדים

אליהו דלל:  אני חושב שאותו חבר, אם הוא יחשבו שיש משהו לא בסדר, הוא יחשוב פעמים אם לתת את ההמלצה

פנינה תמנו: הייתי אומרת ממנהלי העבודה

אליהו דלל: כשאני הולך לריאיון, מישהו נותן לי המלצה

אליהו דלל:  אני מעלה את זה כרעיון, זה יכול להיות ממקום עבודה, יכול להיות חבר, יכול להיות בן משפחה או כל אחד אחר

פנינה תמנו: תודה חבר הכנסת דלל, חברת הכנסת קטי שטרית, ברוך רופא חולים, בבקשה

אורלי אלמגור לוטן:  	ברשותך התייחסות קצרה לפני, לגבי מה שאמר חבר הכנסת דלל, דיברת על מסוכנות, בין היתר לילדים, לא דובר על זה, אבל אחת ההמלצות שעלתה, גם בדו"ח מבקר המדינה ב-2014 ואם אני זוכרת נכון גם בדו"ח ועדת רונן, נגעה לעניין הכספת

אורלי אלמגור לוטן:  היום, מי שמבקש או מקבל רישיון, מצהיר על זה שקנה כספת, אבל אין איזושהי דרישה להציג אסמכתה

אורלי אלמגור לוטן:  הנושא של זה שצריכה להיות דרישה להצגת אסמכתאות לרכישת כספת עלתה לדעתי בעשור האחרון לפחות פעמיים וזה משהו שלהבנתי הוא בתוך המשרד עצמו ולא קשור לממשקים

קטי קטרין שטרית: כפי שאמרה היושבת-ראש, הבעיה היא עם הממשקים

קטי קטרין שטרית:  יש מספר משרדים שנשענים על המשרד לביטחון פנים

קטי קטרין שטרית:  כביכול המשרד לביטחון פנים, ששם נמצאת המשטרה, אם חלילה קורה רצח אז המשטרה נותנת את הדין והתחושה הפנימית, לפחות שלי, אחרי ששמעתי את הדברים, שמשרד הרווחה נמצא איפה שהוא, משרד הבריאות, שהוא המבחן העיקרי לדעת אם אדם יכול לשאת נשק או לא, לא שומעים אותו

קטי קטרין שטרית:  אני לא רואה כאן אחריות משותפת

קטי קטרין שטרית:  הם נשענים על המשרד לביטחון פנים

קטי קטרין שטרית:       	קודם כל זה אינטרס

קטי קטרין שטרית:  נמצא פה היועץ של השר וצריך להעביר מסר חד משמעי

קטי קטרין שטרית:  המסר שאתה צריך להעביר לשר בצורה חד משמעית, לפחות ממה שאני מרגישה, שאי אפשר יהיה לתת רישיון לאף פונה אם משרד הרווחה לא נותן את דעתו, אם משרד הבריאות לא נותן את דעתו אבל לא אחרי תקופה מסוימת או על הדרך

קטי קטרין שטרית:   	נשים דברים על דיוקם, אני יודעת לפי הנתונים שזה לא רק עניין של ירי? כשרוצח נתעב רוצה לרצוח הוא יכול לרצוח גם עם סכין או בחנק ולצערנו הרב אני חושבת שמספר המקרים גדול יותר בסוג הזה מאשר בירי

קטי קטרין שטרית:  אבל היות ואתם נותנים את הכלי, אתם צריכים לדאוג לכך שהמשרדים האחרים יהיו אחראים לא פחות מכם

לימור סון הר-מלך: אני חושבת שאין חולק על זה שהדברים צריכים להיעשות בצורה אחראית

לימור סון הר-מלך:  גם אין חולק על זה שהקמפיין היה הטבח, זה היה הקמפיין, לכל מי שמנסה להציג פה קמפיין שהיה לפני

לימור סון הר-מלך:  הקמפיין היה זה שראינו איך באירועי ה-7 באוקטובר איך נשק הציל חיים

לימור סון הר-מלך:  איך אקדח הציל בית, בניין

לימור סון הר-מלך:  איך נשק ארוך הציל שכונה, רחוב

לימור סון הר-מלך:  לכן אני אומרת על אלה שאמרו שהקמפיין התחיל לפני שהיו התקנים, הקמפיין התחיל לא אז אלא בטבח שהיה פה ב-7 באוקטובר, שם הוא התחיל

לימור סון הר-מלך:   זה קמפיין איום ונורא

לימור סון הר-מלך:       אנחנו צריכים להבין שיש לנו אחריות כלפי אזרחי מדינת ישראל

לימור סון הר-מלך:  פעם אחת פשענו כלפיהם בזה שלא אפשרנו להם להגן על החיים שלהם, שלקחנו נשקים

לימור סון הר-מלך:  בפעם השנייה אנחנו יכולים לתקן ואנחנו צריכים לתת לאזרחי מדינת ישראל את האפשרות להגן על החיים שלהם

לימור סון הר-מלך:       אני רוצה להתייחס לריאיון הפרונטלי שנצמדים אליו

לימור סון הר-מלך:  הריאיון הפרונטלי הוא ריאיון שמתרחש 20 שניות

לימור סון הר-מלך:  שואלים אותך למה אתה חושב אתה שאתה צריך לקבל את הנשק? לא משנה מה התשובה, זהו, נגמר, זה הריאיון הפרונטלי

לימור סון הר-מלך:  זה היה כך מאז ומתמיד

לימור סון הר-מלך:  כל אלה שיושבים פה ופתאום דורשים כל מיני מענים ושינויי חקיקה, שכשהם היו שם כנראה שהבעיות האלה לא היו, לכן הם לא מצאו לנכון לייצר פתרונות

קארין אלהרר: אתם 30 שנה בשלטון, 30 שנה

לימור סון הר-מלך: 	לא הפרעתי לך

לימור סון הר-מלך:  אני חושבת שהמענים צריכים להיות, התיקונים צריכים לקרות

לימור סון הר-מלך:  אבל אני רוצה להתחבר לדברים שנאמרו פה על ידי חברת הכנסת שטרית, לא באתי לוועדה רק לדבר מלמעלה, הלכתי ולמדתי את הנושא הזה לעומקו וכשאתה נכנס לתוך הרזולוציות אתה מגלה להפתעתך הרבה שנכון שכולם מדברים על ממשקים ועל היכולת לקבל את המידע והחשיבות של הדבר הזה, על זה כולם יודעים לדבר הרבה שנים, אבל אף אחד לא מבין שיש פה צורך באחריות שווה לגל הגורמים בתוך השולחן הזה

לימור סון הר-מלך:       בסוף, אדם שלא יקבל נשק, או שהמשרד לביטחון לאומי יחליט שהוא לא נותן לו נשק, הוא יגיש ערער, הוא לא יקבל את הדין בשלוות נפש

לימור סון הר-מלך:  מי לוקח אחריות על הדבר הזה? המשרד לביטחון לאומי, שאין לו שמץ של מושג כי פשוט הוא קיבל שם, למה לבן אדם אסור? מי לוקח את האחריות? מי יגיע לבית הדין כדי לתת את התשובה לערער הזה?     מגיעים משרד הרווחה ומשרד הבריאות ואומרים שהם מוכנים להיות שם, הם רוצים את הממשק הזה, אבל כשזה דורש מהם להיות בתהליך הזה עם המשמעויות של התהליך הזה, שם זה כבר פחות מתאים להם

לימור סון הר-מלך:  לכן אני אומרת אם אנחנו רוצים לייצר ממשק כזה, בוודאי ובוודאי אנחנו צריכים לראות איך יש בממשק כזה חלוקת אחריות שווה, שכולם מבינים מה תחומי האחריות שלהם, גם אחרי שאותו אדם מחליט להגיש ערעור, גם אחרי שאדם לא מקבל את הדין

לימור סון הר-מלך:       אני רוצה להתחבר גם לדברים שנאמרו מקודם, כל אירוע כזה, לצד זה שאנחנו רוצים לתת לאזרחי מדינת ישראל את האפשרות להגן על עצמם, אנחנו רוצים להגן גם על האזרחים עצמם ולכן אנחנו צריכים לראות איך אנחנו מהדקים את האפשרות למשהו שיכול להיות שניתן נשק ובסוף יפגע באדם אחר

לימור סון הר-מלך:      יש נתונים שממש לא אוהבים בארגוני הנשים, אני מוכרחה להיות נאמנה לנתונים ולהגיד אותם כי יש מי שמנסה להציג כאילו יש פה תופעה שאזרחי מדינת ישראל אלימים, תוקפניים, זה נוח ללכת למקומות האלה

לימור סון הר-מלך:  הנתונים מראים אחרת, אנחנו רואים בעשור האחרון, עכשיו תראו שיתחיל להיות פה - - -      

טל הוכמן: כשאת מכפישה אז ברור שתהיינה תגובות

קטי קטרין שטרית: סליחה, חברת כנסת מדברת, מי שירצה רשות דיבור, יקבל

לימור סון הר-מלך: את ההכפשות אני קיבלתי מכם כשהעברתי את החוק להחמרת ענישה על פגיעות מיניות על רקע לאומני, כשאתם ישבתם כולכם - - -      

קריאה: מי זה "אתם"?     

לימור סון הר-מלך: לא דיברתי אתכם

קטי קטרין שטרית: ביקשתי לא להפריע

קטי קטרין שטרית:  אני אתן לך להתייחס

קטי קטרין שטרית:  תנו לה לסיים

לימור סון הר-מלך: לא התכוונתי אליכם

לימור סון הר-מלך:  אני רוצה להעמיד את הדברים על דיוקם  במהלך העשור האחרון, מכלי נשק ברישוי, מתוך 251 נשים שנרצחו, המספר עלה לצערנו הרב, אבל רק מהנתונים שיש לי, לצערנו הרב יש ב-10 השנים האחרונות 11 נשים שנרצחו מכלי נשק ברישוי

קריאה: במציאות שבה כמות הרישיונות הייתה - - -      

קטי קטרין שטרית: אני אאלץ להוציא אותך

קטי קטרין שטרית:  תגיבי בתורך, תני לה לסיים את דבריה בלי להפריע

לימור סון הר-מלך: לעומת זאת, מכלי נשק שהסתובבו באופן לא חוקי נרצחו 70 נשים

לימור סון הר-מלך:  מסכין וחפצים אחרים נרצחו 77 נשים

לימור סון הר-מלך:  אז אני אומרת, אני רואה כל כך הרבה דיונים סביב הנושא של כלי נשק ברישוי, אם אנחנו לא רוצים לעשות פוליטיקה אלא באמת להיות נאמנים לאמת אז אנחנו צריכים לראות איך אנחנו דואגים לזה ואולי הדיונים בכנסת צריכים להיות איך אנחנו אוספים את הנשקים שהם לא ברישוי, אם אנחנו רוצים להביא מענה אמיתי, הגנה לנשים במדינת ישראל, לאזרחי מדינת ישראל

לימור סון הר-מלך:  אז יש לנו דיונים שהיו באמת צריכים להתנהל פה אבל יש מי שרוצה לכוון את זה לשם

לימור סון הר-מלך:  הנתונים מדברים בעד עצמם, אנחנו באמת נעשה הכול כדי להדק במה שכן אפשר ולתת מענה כדי שהנשקים ברישוי יתנו מענה למה שהם צריכים לתת מענה וזה הגנה על אזרחי מדינת ישראל

קארין אלהרר: אלוהים עדי שאני לא מבינה איך דיון כל כך ענייני, שהמטרה שלו להגן על ילדים ועל נשים, הפך להיות כלי לניגוח פוליטי

קארין אלהרר:  אני בכלל לא מתעסקת מי היה בשלטון ומה עשו, אני כן מתעסקת איך אנחנו פותרים בעיה

לימור סון הר-מלך: כולנו רוצים לפתור את הבעיה

קארין אלהרר: זה לא נראה כך

לימור סון הר-מלך: הבעיה לא נולדה מהכנסת הנוכחית, היא כבר הייתה קיימת

קארין אלהרר: היא לא נולדה בכנסת הנוכחית, את רוצה לטפל בה או להשאיר אותה?      

לימור סון הר-מלך: אני רוצה לטפל ואמרתי שאעשה הכול כדי לתקן

קטי קטרין שטרית: מצוין

קטי קטרין שטרית:  אפשר לשלב כוחות לטובה

קארין אלהרר: זה דיון מאוד ענייני

קארין אלהרר:  המטרה שלו בעיני כפולה, כשחלוקת הנשקים תהיה בהתאם למנהל תקין, דבר שני, להגן על אוכלוסיות פגיעות

קארין אלהרר:  הדבר הזה צריך להתקיים

קארין אלהרר:  אם רוצים ניגוח פוליטי עכשיו - - -      

קטי קטרין שטרית:  	חלילה

קטי קטרין שטרית:  דווקא סיכמת את זה יפה מאוד, אלה שתי מטרות חשובות מאוד

קארין אלהרר: אם רוצים לטפל בבעיה, יש כלים, אני לא מבינה למה מסרבים לקבל אותם

קארין אלהרר:  כמה דיונים עוד נקיים על אותו דבר בדיוק? כשאין ממשק עם משרד הרווחה ואין בכלל ממשק עם ביטוח לאומי

קארין אלהרר:  שאלתי את האחראי במשרד הרווחה, שייתן לי תרשים זרימה

קארין אלהרר:  אם אני רוצה לקבל רישיון נשק, מה ההליך? אתם אומרים שהיום יש ריאיון בטלפון של 20 שניות, אבל עדיין 20 שניות שאמורים לראות מישהו

קארין אלהרר:  דבר שלא מתקיים

קארין אלהרר:  מי נותן את הרישיונות היום

קארין אלהרר:  האם זה עדיין בנות שירות לאומי? כן או לא? האם זה בהתאם למנהל תקין? דבר שלישי, איזה פילטרים יש? מי הגורם שאומר זה כן וזה לא, מעבר לכללי התבחין? מה קורה שם?          

אורלי אלמגור לוטן: לגבי הנתונים, אני לא מכירה את מקור הנתונים של חברת הכנסת סון הר מלך

לימור סון הר-מלך: זה מחטיבת החקירות של המשטרה

לימור סון הר-מלך:  אני יודעת שלכם תמיד יש נתונים אחרים

קריאה: הנתון נכון, הוא הוצג בוועדה לביטחון לאומי

אורלי אלמגור לוטן: אני לא מתווכחת עם הנתון, אני רוצה להגיד שני דברים על הנתונים האלה, שצריך לשים לב אליהם, קודם כל אנחנו מדברים על עולם אחר אצל נרצחות יהודיות וערביות, צריך לשים את זה על השולחן, רוב הנרצחות הן ערביות

לימור סון הר-מלך: 139 מתוכן הן ערביות

אורלי אלמגור לוטן: ברוב המקרים של נרצחות ערביות, הרצח לא מפוענח לכן אין את המידע הזה

לימור סון הר-מלך: מה זה משנה?     

אורלי אלמגור לוטן: זה משנה כי לגבי הנרצחות היהודיות תמונת המצב שונה ומיטב זכרוני, בחלק גדול מהמקרים שזה נעשה בנשק חם, הנשק היה ברישיון

עדו אבגר: כל מקרי הרצח של נשים יהודיות בשלוש השנים האחרונות בנשק חם, היו בנשק חם ברישיון

דוד לוי: אבל מה המספר? כי אין נשק לא חוקי במגזר היהודי, מה זה הנתון המגמתי הזה?         

פנינה תמנו: כל אישה היא עולם ומלואו, תפסיקו עם הסיפור של יהודים או לא יהודים

אורלי אלמגור לוטן: הערה שנייה, אנחנו בעולם שחסר לנו הרבה מאוד מידע

אורלי אלמגור לוטן:  פנינו לבקשת חבר הכנסת פוגל ביוני, מהלך הדיונים, לא  במסגרת הקונסטלציה הנוכחית, יש הרבה מידע שחבר הכנסת פוגל ביקש לדעת, שהיום לא נאסף ברשויות

פנינה תמנו: הוויכוח הזה לא רלוונטי, אנחנו יודעים שאם נשק מגיע לידיים הלא נכונות, הפוטנציאל של אותו גבר, אם הוא אלים, לרצוח את אשתו, די ברור

פנינה תמנו:  לכן בואו נתקדם

פנינה תמנו:  יש את הטיפול בבקשות קיימות כרגע, עם כל העומס שיש והצורך לטפל בזה וייעול של הדבר הזה, כולל התקנים שהוספו, כולל כמה תקנים צריך, כולל הריאיון הפרונטלי שדיבר עליו חבר הכנסת סגלוביץ', אל מול הקמת הממשקים

פנינה תמנו:  תתייחסו בבקשה לשני הנושאים האלה

לימור סון הר-מלך: גברתי היושבת-ראש, נקודה אחת, דיברנו על החשיבות של הממשק הזה, אבל צריך לראות שכולם לוקחים אחריות שווה

לימור סון הר-מלך:  ברגע שאדם מגיש ערעור, בסוף משרד לבל"מ מקבל שם - - -        

פנינה תמנו: המטרה שזה יעבוד כמו שצריך, בלי זריקת אחריות של אף אחד מהגורמים

פנינה תמנו:  לכן אני משתדלת לשים בצד את כל הדיונים מסביב, בואו נתמקד

לימור סון הר-מלך: צריך לדעת שיש את האירוע הזה כדי לתת עליו מענה

פנינה תמנו: המטרה היא שמי שצריך לקחת אחריות ייקח וכולם יעשו הכול כדי שנעלה על המסלול כי כרגע זה לא מציג אותכם, דווקא כמי שעושים עבודה מאוד קשה, זה לא מציג אותם באור טוב, את אף אחד וכולנו בעד המטרה וכולנו מסכימים שזה יגיע לידיים הנכונות, אנחנו צריכים להבין איפה הבעיות ולהתחיל להסיר אותם, בין אם זה כוח אדם, הקמת פלטפורמות טכנולוגיות ובין אם אלה תיקוני חקיקה

אליעזר רונן: לכן אנחנו פועלים באמצעות שש לשכות כלי ירייה ועוד שני מוקדים שם הסמכנו עובדי מדינה לפקידי רישוי מוגבלים לשני תבחינים שציינתי אותם, שירות בכוחות ביטחון ומגורים בישוב זכאי בלבד

אליעזר רונן:  במקביל אנחנו בתהליך מואץ לגיוס 50 פקידי רישוי תקניים

פנינה תמנו: 50 תקנים שהתווספו קבועים או זמנים?     

אליעזר רונן: הם גויסו כקבועים נצטרך אותם לטווח הרחוק, אנחנו מגייסים אותם למוקד ארצי, נכשיר אותם והכוונה שעד סוף פברואר נשלים את המלאכה בנושא ונקווה שלא יהיו עיכובים

אליעזר רונן:  זה אמור לשפר את הקצב בטיפול בפניות של רישוי פרטי ולאפשר ללשכות לטפל בתבחינים המורכבים יותר, בהם צריך לקרוא לאנשים למפגשים פיזיים

פנינה תמנו: אפשר לומר לפרוטוקול שעד סוף פברואר כמעט יוכפלו מספר התקנים?          

אליעזר רונן: את יודעת איך הליך מכרזי מתחיל, אנחנו מניחים שלא תהיה בעיה, אנחנו עושים את הכול

פנינה תמנו: המטרה היא לעמוד במשימה עד סוף פברואר

אליעזר רונן: במקביל מכשירים מתחם חדש בכניסה למשרד, מכשירים סביבה פיזית, עם המחשוב וכל מה שקשור בזה ועם שדרת ניהול, על מנת לשפר באופן משמעותי, במקביל למה שאנחנו עושים כיום

אליעזר רונן:  לגבי שאלת חברת הכנסת אלהרר, ראשית הצירים מתחילה כשהבן אדם מגיש את הבקשה, יש לנו מוקד תקשוב בנתניה, שם יש גם מוקד אנושי לשיחות טלפניות, אבל יש גם קו שני שם בודקים היטב את כל המסמכים, לראות שאנשים הגישו את הבקשה כמו שצריך, עם כל הטפסים

אליעזר רונן:  כשהבקשה מוגשת, פתחנו אזור אישי, מה שלא היה בעבר, בו אנחנו מעבירים את הבקשה כדי שאותו בן אדם יוכל להשלים את המסמכים באזור האישי ואז הבקשה חוזרת בחזרה להמשך טיפול

אליעזר רונן:  ברגע שהדברים נבדקו והם תקינים, זה השלב הראשון

אליעזר רונן:       מכאן זה עובר לטיפול הלשכות והמוקד הארצי, כאשר לגבי אישורים לשני התבחינים, אנחנו מקלים על הלשכות, הלשכות מטפלות בתבחינים המורכבים יותר כמו רישוי ארגוני ואישורים מותנים

אליעזר רונן:  כשהבקשה עוברת מהמוקד, שזה ראשית הצירים, הולך לבדיקה אצל המשטרה בבדיקת שירות פלילי, הולך למשרד הבריאות בממשק לכשירות נפשית וככל שאמרתי שיש בעיה, אם המשטרה לא מאשרת אנחנו או משרד הבריאות דוחים את הבקשה, אלה שני הממשקים שיש לנו

אליעזר רונן:       אנחנו בעבודה כרגע להשלים את הממשק עם צה"ל שגם המסמכים מצה"ל יגיעו ישירות מהממשק אלינו כדי שלא תהיה יד אדם שתתעסק עם הטפסים, מצאנו כבר מספר זיופים והגשנו תלונות במשטרה על אירועים שאנשים ניסו לזייף טופס 830, לכן אנחנו רוצים להימנע מזה שמישהו נוגע בטפסים שהוא צריך לקבל מגורם חיצוני שמאשר את זכאותו

פנינה תמנו: אגב, הממשק היה פותר את זה

פנינה תמנו:  זה היה ישר קופץ

אליעזר רונן: זה לא תלוי בנו, תלוי בצבא

פנינה תמנו: מתחילים להקים אז כל אחד אומר שזה לא תלוי בו

פנינה תמנו:  אם היית שואל אותי בשאלת האחריות, מי אמור לתכלל את זה, זה אתם, אתם אמורים לתכלל את זה

אליעזר רונן: אנחנו פעילים באינטנסיביות גבוהה

אליעזר רונן:  אם הצד השני לא יעשה את הפיתוח, לנו יש מערכת אופיר משודרגת וחדשה והצבא צריך להתממשק אלינו

פנינה תמנו: אמרתם להם בואו נתממשק?     

אליעזר רונן: אנחנו בישיבות אתם, זה בתהליך

פנינה תמנו: הרווחה גם מתחילים להתכנס להתממשקות?     

אליעזר רונן: לגבי הרווחה, בהמשך לכל הדיונים שהיו, אני אישית עשיתי את הדיון האחרון, דייקנו את המידע שאנחנו נעביר להם, את הקבצים שנעביר להם

אליעזר רונן:  הם צריכים לעשות את הערכת המסוכנות וכמובן להעביר לנו אינדיקציות ככל שיש אינדיקציה כזו או אחרת על מסוכנות, כדי שאו ניקח את הרישיון במידה ויש רישיון, או שנמנע ממבקש הבקשה לקבל רישיון

אליעזר רונן:  לגבי מבקש הבקשה, כפי שכבר נאמר, צריך לתקן חקיקה, אבל זה במקביל

אליעזר רונן:  החלק שלנו בממשק יכול לקחת בין חודשיים לשלושה חודשים כדי להשלים את הממשק בצד שלנו

אליעזר רונן:  אבל אם הרווחה לא ישלימו את החלק שלהם, זה לא ידבר

אליעזר רונן:        לגבי הביטוח הלאומי, גם לימור וגם אני לפני מספר שנים ניסינו לקדם אתם ממשק, הרמתי ידיים בזמנו, מה שאני לא נוהג לעשות, אבל ראיתי שאין סיכוי

קארין אלהרר: מה היה הטיעון? למה לא? חוק הגנת הפרטיות?      

אליעזר רונן: כן, הגנת הפרטיות

אליעזר רונן:  אבל אין חולק שצריך את זה

קארין אלהרר: אפשר לתקן חקיקה

אליעזר רונן: יש חקיקה על העברת מידע

פנינה תמנו: נבדוק את זה עם ביטוח לאומי

פנינה תמנו:  לא הזמנו אותם, אז אנחנו לא יכולים לבוא בטענות

אליעזר רונן: לגבי מה שחבר הכנסת סגלוביץ' העלה, מה שנמצא בבדיקה אצל משרד המשפטים לגבי השירות הלאומי - - -      

פנינה תמנו: מי הכניס אותן? איך הבאתן בנות שירות לאומי עשיתם להן הסבה?      

אליעזר רונן: הכשרנו אותם כמו שצריך, עמדתי הייתה שהן ראויות לעסוק בשני התבחינים האלה וגם היום עמדתי היא כזו, למרות שבמשרד המשפטים חשבו אחרת

אליעזר רונן:  אבל ברגע שמשרד המשפטים החליטו, הפסקנו את זה ובודקים כרגע לגבי אותם רישיונות

פנינה תמנו: השהיתם את כל הרישיונות הספציפיים שהם העבירו?      

אליעזר רונן: לא השהינו, כרגע הם בתוקף, ברגע שיקבלו החלטה במשרד המשפטים ננהג כפי שיוחלט במשרד המשפטים

דוד לוי: יש עתירה תלויה ועומדת בנושא

אליעזר רונן: כרגע הרישיונות תקפים וככל שיוחלט אחרת ננהג כפי שיוחלט בנושא הזה

פנינה תמנו: מה הצעדים קדימה בממשקים?     

אליעזר רונן: לגבי הממשקים, העברנו למשרד הרווחה, הם צריכים לתת לנו תשובה לגבי המידע שאנחנו מעבירים אליהם, שאכן זה מקובל עליהם

פנינה תמנו: גם בפעם הקודמת הייתם בפינג פונג הזה

אליעזר רונן: 	התקדמנו, עשינו עוד ישיבה ודייקנו את הדברים

אליעזר רונן:  תשמעו אותם בנושא הזה

פנינה תמנו: מה לגבי זמנים? מתי הממשק הזה עומד פיקס?      

אליעזר רונן: יש צד שני, אם הוא לא יעשה את החלק שלו?     

קארין אלהרר: החלק שלך מוכן?     

אליעזר רונן: ייקח לי בין חודשיים לשלושה להשלים את החלק שלי

פנינה תמנו: ואז, כמה זמן נדרש לחלק של הרווחה ושל הצבא?     

אליעזר רונן: הם צריכים לענות

פנינה תמנו: אבל אתה מתכלל את זה, אתה מדבר אתם

פנינה תמנו:  בראייתך?      

אליעזר רונן: אני לא טכנולוג, אני לא יכול לענות בשמם

פנינה תמנו: אתה לא טכנולוג אבל אתה מוביל מדיניות

אליעזר רונן: יושב פה סאיד, שיגיד כמה זמן ייקח להם

ליאור אדרי: אני רוצה להשלים כמה דברים ולדייק אותם

ליאור אדרי:  אחד, אנחנו יישמנו את כל מסקנות דן רונן כמעט במלואן

ליאור אדרי:  פנינו לכל הגופים, גם לצה"ל, גם לביטוח לאומי, גם למשרד הבריאות וגם למשרד הרווחה

ליאור אדרי:  בזמנו, אף אחד מהגופים האלה לא נענה ליישום המסקנות, צריך לשים את זה על השולחן

פנינה תמנו: 	 	איך פנית? טלפונית?     

ליאור אדרי: 	קיימנו ועדות, יש פרוטוקולים, הכול מתועד

ליאור אדרי:  נשלחו מכתבים על ידי השר דאז, גלעד ארדן, על ידי המנכ"ל, לכל הגופים האלה, לא פעם אחת

ליאור אדרי:  ארבעה חמישה מכתבים בכל פעם, הכול מתועד באסמכתאות

ליאור אדרי:  יש לנו אסמכתאות לכול, אם רוצים, אנחנו יכולים להציג הכול

ליאור אדרי:  הכול נעשה כדת וכדין

ליאור אדרי:  ישבנו עם כל הגופים האלה, תזכרנו אותם במכתבים במשך כמעט שנה

ליאור אדרי:  לא נעשה

ליאור אדרי:  האשמה היא לא במשרד לביטחון לאומי

פנינה תמנו: אנחנו לא מחפשים אשמים כרגע, כשנרצה, אנחנו נחפש

פנינה תמנו:  אנחנו רוצים שזה יעבוד

ליאור אדרי: 	אבל אנחנו את החלק שלנו עשינו

קארין אלהרר: 	מאז גלעד ארדן היו עוד כמה שרים

ליאור אדרי: 	אבל כשמשרד מהצד השני לא נענה - - -     

פנינה תמנו: זה לא פותר מאחריות

ליאור אדרי: 	נכון, אבל עם צה"ל המשכנו גם אחרי זה וצה"ל נעצר בגלל הקורונה ובגלל בעיות כוח אדם

ליאור אדרי:  עצר     

פנינה תמנו: זה לא פותר מאחריות

קארין אלהרר: השאלה אם פניתם שוב

ליאור אדרי: פנינו

ליאור אדרי:  עם צה"ל אנחנו עדיין בדין ודברים כבר ארבע שנים

ליאור אדרי:  שלוש שנים זה פותח ונעצר

ליאור אדרי:  היה דיון שבוע שעבר, צה"ל התחייב לתת תשובה תוך מספר שבועות לקיום הממשק

ליאור אדרי:  אני רוצה לדייק עוד דבר, כל מבקש בקשה נבדק קבוע אחת לחודש בבדיקה הכי מורחבת שיש למשטרת ישראל לעניין מסוכנות פלילית

ליאור אדרי:  הוא נבדק מודיעינית, הוא נבדק על כל המידע שמצטבר לגביו וככל שעולה מידע ומגיע אלינו בממשקים המקוונים, הרישיון מבוטל

ליאור אדרי:  כנ"ל גם עם משרד הבריאות, האדם הזה נבדק באופן שוטף

ליאור אדרי:  אף אחד לא נשאר במשך כל תקופת הרישיון ללא קבלת חוות דעת משני הגורמים הממליצים הקבועים בחוק

ליאור אדרי:  אלה דברים שאנחנו רוצים לדייק

אורלי אלמגור לוטן: 	בהמלצות ועדת רונן, לפחות ממה שאנחנו בדקנו, המשרד באמת מילא את ההמלצות שנגעו לממשקים עם גורמים אחרים, אבל כמו שגם אמרתי קודם לעניין הכספת, המשרד לא מילא חלק מההמלצות שנגעו לעבודת המשרד עצמו

אורלי אלמגור לוטן:  אחד הדברים שכבר ציינתי זו הכספת, הדבר השני לעניין הריאיון, נאמר קודם שהריאיון הוא 20 שניות ולכן הוא לא יכול להגיד יותר מידי, אחת ההמלצות של ועדת רונן הייתה לעבות או להכניס מבחן אחר פסיכולוגי בתוך הריאיון שעוברים המבקשים

אורלי אלמגור לוטן:  אז רק לדייק את זה שלא כל ההמלצות של רונן יושמו על ידי המשרד

ליאור אדרי: 	בחנו את עניין הכספת, גברתי היושבת-ראש, להביא אסמכתה על קבלה של רכישת כספת אפשר גם את זה לזייף

פנינה תמנו: 	זו לא תשובה

פנינה תמנו:  אפשר לזייף הכול

ליאור אדרי: או שהוא קיבל מתנה או שיש לו את זה בירושה, זה לא היה המדד לזה שיש לו, אבל אנחנו מחייבים אותו בחתימה על תצהיר וככל שקורה משהו ואנחנו מגלים שלא הייתה כספת, הוא לא מקבל רישיון וזו כבר החלטה מנהלית

פנינה תמנו: צריך פה להדק את החגורה

פנינה תמנו:  אני ממליצה שתצאו מהפוזיציה שעשינו את שלנו

פנינה תמנו:  יש לנו פה אחריות קולקטיבית וכמשרד מוביל יש לכם עוד יותר אחריות

פנינה תמנו:  אני באמת חושבת שבסוף זה הצלת נפשות

פנינה תמנו:  זה נושא שהיה אמור להיפתר לפני שנתיים שלוש וזה צריך להיפתר עכשיו ולא לחכות כל פעם למצבי חירום כדי להעלות את הנושאים האלה

פנינה תמנו:   אני רוצה לעבור למשרד הרווחה והביטחון החברתי, סאיד תלי, מפקח ארצי, תוכניות ועדות בין משרדיות לאלימות במשפחה, בבקשה

פנינה תמנו: 	זו בשורה, זה מצוין, יש התקדמות

סאיד תלי: 	מה שזה יאפשר לנו, דיווח ישיר לתוך המאגר ולא כמו שכרגע לימור ואני מדברים ומתכתבים, זה מאוד חשוב, אבל צריך להסדיר את העניין

עדו אבגר: זה דו כיווני

עדו אבגר:  תקבלו גם את המידע על מחזיקי הנשקים?     

סאיד תלי: 	בוודאי, אחרת לא נוכל לפעול

סאיד תלי:  זה לגבי שיפור הקיים

סאיד תלי:  לגבי הנושא שדורש תיקון חקיקה, נכון הוא שאנחנו רוצים להרחיב באותו פורמט לדווח על מקרים מטופלים ברווחה

סאיד תלי:  הכוונה שידוע לנו שהם הגישו בקשה להחזיק רישיון נשק פרטי, מרבית הפניות שמגיעות אלינו מאז פרוץ המלחמה נוגעות לבקשות

סאיד תלי:  חלק מהבקשות, מסתבר אחר כך שלא הוגשו כולם, אבל אי אפשר לעקוב - - -      

פנינה תמנו: 	אתה מדבר על מצב של נשים שחוששות, פונות בעוד מועד?     

סאיד תלי: 	כן, ואז בעצם זה החלק שכרגע צריך להסדיר

פנינה תמנו: כמה נשים פנו מאז פרוץ המלחמה?     

סאיד תלי: כל יום יש בקשות כאלה מהרבה גורמים, חלק מטופלות, זה בא מהמטפלים בהם, מדובר בעשרות

פנינה תמנו: עשרות פניות של נשים שפנו בעקבות הקפיצה בחלוקת הנשק?     

סאיד תלי: אני מדבר על עשרות פניות שמגיעות אלי, לא כל הפניות מגיעות אלי, אבל הפניות שמגיעות אלי באמצעות עמותות או גורמי טיפול בשטח, הן עשרות, כ-50 מקרים

סאיד תלי:  צריך לזכור שהטיפול הוא לא רק כן או לא לקחת את הנשק, זו חבילת טיפול יותר מקיפה, תוכנית הגנה שמתייחסת כמובן לנשק אבל צריכה לכלול אלמנטים אחרים, יכול להיות מקלט, יכול להיות צווי הגנה, כמובן מעורבות משטרה

סאיד תלי:  יכול להיות גם סיוע אחר, יש עמותות שנותנות סיוע כמו פורום מיכל סלה שנותן סיוע ועוד עמותות, זו חבילה יותר רחבה, אבל מה שכן, זה כרוך בהערכת מסוכנות

סאיד תלי:       אנחנו לא יכולים רק על סמך דיווח, דברו פה על אפשרות להגיע לערעור משפטי, אנחנו מאוד מבקשים שנשים שלא מטופלות אצלנו ופנו, שיפנו

סאיד תלי:  אם זה לא למרכז ברשות המקומית בצורה ישירה, אפשר היום גם לפנות אנונימית לאלומה

סאיד תלי:  אפשר גם בטלפון לנסות לגייס אותו לטיפול

סאיד תלי:  כי בסופו של דבר כדי שאני אדווח, אני צריך איזושהי הערכת מסוכנות

סאיד תלי:  כמובן צריך לשאוף לפגוש את האיש, לפעמים אנחנו לא פוגשים אותו מהרבה סיבות מקצועיות שאולי הוא לא רוצה, אולי זה יגביר סיכון

סאיד תלי:  יש הרבה שיקולים מקצועיים

סאיד תלי:  עניין נוסף, מרבית הנשים שנמצאות בסיכון ובוודאי מאוימות הן מוכרות במשטרה והן אלה שבאופן אוטומטי הולכות להיות מוכרות אצלנו

פנינה תמנו: אתה אומר שמרבית הנשים מוכרות על ידי המשטרה, או שמי שברווחה היא גם די מוכרת במשטרה?     

סאיד תלי: או שככל שהסיכון גבוה אז אנחנו מדווחים להם, או שהפוך

עדו אבגר: אתה מדבר על נוהל התיאום? מדובר על 1,000, 2,000 נשים? כמה מטופלות במרכזים, פניות חדשות 20,000 בשנה?     

סאיד תלי: הפניות יש כמעט 19,000, מטופלות בפועל יש 11,000

פנינה תמנו: 	אתה נוגע כאן בנקודה מאוד משמעותית

פנינה תמנו:  אתה אומר שהרווחה מכסה את ה-20,000? כל המספר מכוסה מולם? גם אלה שלא מוכרים במשטרה?      

סאיד תלי: 	הקושי הוא לגבי נשים שלא מטופלות באף מקום

סאיד תלי:  אלה שמטופלות אצלנו, בוודאי במשטרה, חלק מהטיפול, בוודאי בתחום אלימות במשפחה, לא יכולים לטפל באישה בלי לעשות לה הערכת מסוכנות

פנינה תמנו: 	אבל בתוך המספר הכולל של ה-20,000, אלה שלא מוכרות על ידי המשטרה, אין לך התניה כדי לעשות סטופ לתהליך, שלא יתנו רישיון

סאיד תלי: 	לגבי מקרים של מטופלות אצלנו, שאין להם תיק במשטרה, אם אני מתרשם שיש סיכון, אני יכול לפנות לאגף כלי ירייה, זה בדיוק החוק

פנינה תמנו: ואתה יכול לעבור על כל ה-20,000? יש לך אנשים שיודעים לעשות את זה בלי שפנתה אישה ואומרת שיש לה חשש?      

סאיד תלי: אישה שמגיעה לטיפול במרכז, חלק מהערכת המסוכנות היא לשאול אותה גם על נשק

פנינה תמנו: אבל לא כולן מגיעות לטיפול במרכז, אתה יודע שהנשים שהכי סובלות, הפחד שלהן הוא להגיע למרכז

פנינה תמנו:  לכן אני שואלת לגבי ה-20,000 האלה, אני רוצה שתידלק להן נורה בממשק

פנינה תמנו:  יכול להיות שיצטרכו הערכת מסוכנות, אבל חייב להיות משהו

פנינה תמנו:  אם יש מישהו שנמצא בתהליך ויש שם אלימות, זה צריך לקפוץ מול הפקיד בממשק

דוד לוי: זו החלטה מנהלית     

פנינה תמנו: אז תמצאו את הדרך

פנינה תמנו:  כל פעם אתה שולח אותי לפתרון מנהלי, חוקתי, תפתרו את זה

פנינה תמנו:  אתה לא רוצה לתת למישהו שנמצא בתהליך

דוד לוי: אבל אני לא יכול להחליט החלטה מנהלית על סמך ככה, זה לא עובד

דוד לוי:  הגוף צריך להמליץ ואחר כך, כשיהיה ערר - - -     

פנינה תמנו: 	זה לא מעניין, אתה תשאל אותו - - -      

דוד לוי: אני לא אגיד לו, יש לי תחושה

פנינה תמנו: אני לא יודעת מה אתה חושב לעצמך, אבל כנראה אתה לא הרבה זמן עובד במשרד הזה, תקשיבו לי טוב, אתם תדעו על כל אחת ואחד שנמצאים בתוך תהליך של אלימות

פנינה תמנו:  אתם צריכים לדעת גם אם בסוף לא תהיו האוטוריטה שקובעת אם יש מסוכנות וזו תהיה הרווחה שיגידו לכם, אתם צריכים לדעת

פנינה תמנו:  אתם חייבים לדעת

סאיד תלי: רציתי להשלים לגבי אותן 19,000 שכן פונות אלינו, זו אוכלוסייה שנמצאת תחת הרדאר שלנו, אני מדבר על אוכלוסייה של מטופלים במרכזים

פנינה תמנו: אתה יודע מה מדהים אותי, על כל אחד שעישן קנאביס הם יודעים, אבל לדעת אם בן אדם אלים, קשה להם

סאיד תלי: זו אוכלוסייה שנמצאת תחת הרדאר, אנחנו עושים הערכת מסוכנות, אין לנו בעיה לדווח והחוק גם מאפשר את זה

סאיד תלי:  כרגע מה שצריך להרחיב וזה דורש את התיקון, זה לא לגבי אלה שמחזיקים אלא אלה שהגישו בקשה

פנינה תמנו: אני לא מצליחה להבין, לגבי ה-20,000, יש לך את הנתונים? גם של בני הזוג?     

סאיד תלי: אם יש לנו את הנתונים לגבי האישה אז בוודאי יש לגבי בן הזוג

סאיד תלי:  לא כולן אגב מצהירות על בני זוג

פנינה תמנו: מה אתה עושה עם הדבר הזה, אם אתה רואה בממשק שהגבר הספציפי מתוך ה-20,000 נמצא שם? מה אתם עושים? יש לכם נורה אדומה כשזה קורה?      

פנינה תמנו: זה הממשק שצריך לבנות

פנינה תמנו: אבל זה יהיה על כלל ה-20,000?     

סאיד תלי: על המטופלים שלנו  אנחנו בוודאי מחויבים לדווח, אם זה יהיה ממוחשב זה יקל עלינו

פנינה תמנו: אני לא רוצה שאלה תהיינה ה-200 או ה-300 שמגיעות אליך, צריך לדעת את הרקע

פנינה תמנו:  חייבים

עדו אבגר: אין אפשרות לייצר ממשק מחשובי שמחבר את מחזיקי הרישיון או מבקשי הרישיון לבין מי שיש לו נזקקות מוגדרת ברווחה שקשורה לאלימות במשפחה, שיקפיץ דגל אדום

פנינה תמנו: על אלימות, לא רק מי שמטופל ברווחה, צריך להיות מאוד זהירים

פנינה תמנו:  אין לי שום ציפייה שמשפחות שמטופלות על רקע כלכלי נגדיר אותן כאלימות חלילה, רק על אלימות

סאיד תלי: לגבי כלל מטופלי הרווחה שמטופלים על רקע שונה, משתנים שונים, זמנים שונים, המשמעות של - - -      

עדו אבגר: 	נזקקות מוגדרת של אלימות במשפחה

סאיד תלי: גם אז, תלוי, אם זה מטופל עכשיו, בוודאי שזה משהו שידווח, אבל אם הוא טופל לפני חצי שנה או שנה, יכול להיות שעשה טיפול והיא כבר לא בסיכון - - -      

עדו אבגר: כאמור, משרד הבריאות מדווח על אשפוז פסיכיאטרי גם אם הוא התבצע בעבר

עדו אבגר:  אם האדם רוצה לערער, הוא יכול אחר כך לפתוח בהליך של ערעור ולשלם על זה

סאיד תלי: אתה רוצה להשוות בין הדברים, אני חושב שזה לא אותו דבר

ניצן הורוביץ: בחמש השנים האחרונות, האיש היה אלים? יש אינדיקציה אצלכם? זה צריך להופיע בממשק אם הוא מבקש רישיון, זו בדיקת רקע  אלמנטרי

ניצן הורוביץ:  האיש מבקש רישיון, צריך להזין אותו בממשק מולכם, אם בת זוגתו הייתה מטופלת במרכז - - -     

ליאור אדרי: אנחנו לא רוצים לקבל דיווח, אנחנו רוצים לקבל המלצה

ליאור אדרי:  המשרד לביטחון לאומי לא יכול לקבל החלטה לגבי מישהו שהיה לו אירוע של אלימות במשפחה לפני חמש שנים אם לתת או לא לתת לו אקדח

ניצן הורוביץ: אז נקבע טווח, חמש שנים את לא מסכימה, שלוש שנים את מסכימה?     

ליאור אדרי: זו לא הסכמה שלי, אלה המלצות של משרד הרווחה, הוא אמון על אלימות במשפחה בהיבטים שבתוך המשפחה, להגיד אם אפשר או לא

ניצן הורוביץ: 	אבל אתם מתחמקים מהשאלה

ליאור אדרי: ממש לא

ליאור אדרי:  כמו שמשרד הבריאות נותן לי המלצה וכמו שמשטרת ישראל נותנת קביעה, אותו דבר, משרד הרווחה הוא חלק מהתהליך

ליאור אדרי:  כיום בחוק, ביחס למחזיקי רישיון, כבר יש לו חובת דיווח

פנינה תמנו: אני רוצה לשמוע את הארגונים, פחות אמירות יותר תשובות לשאלות

פנינה תמנו:  עורכת-דין מאירה בסוק מנעמ"ת בבקשה

מאירה בסוק: 	שתי הערות, חובה להחזיר את הריאיון הפרונטלי ולא ב-20 שניות

מאירה בסוק:  אפשר בזום אפשר בראיון אישי, אבל חובה להחזיר אותו

פנינה תמנו: אליעזר, מתי חוזר הריאיון הפרונטלי?     

אליעזר רונן: הוא צריך לחזור

פנינה תמנו: 	זה חייב לחזור, אמרת לי עד סוף פברואר

דוד לוי: יש החלטה, היה על זה דיון     

פנינה תמנו: מתי יהיה?     

דוד לוי: לא בשלב המלחמה

פנינה תמנו: למה לא? אתם מגייסים 50

דוד לוי: אני יכול לנסות לענות, אבל את תוקפת

פנינה תמנו: אולי תעשה בדיקה עם עצמך לגבי הסגנון

פנינה תמנו:  איפה היה הדיון? אני אומרת לך, אתם לא תקבעו - - -      

דוד לוי: בוודאי שכן, מה זאת אומרת? הכנסת לא קובעת את זה

פנינה תמנו: הכנסת מפקחת ואני אומרת לך, אם לא נקבל את זה, נעשה דיונים עד שתעשו מה שנכון

פנינה תמנו:  אל תזלזל בנבחרי העם

דוד לוי: אני לא מזלזל

פנינה תמנו: אתה עושה את זה מההחלה

דוד לוי: 	חס ושלום

פנינה תמנו: מהתחלה, מהרגע שבאת לפה, מההערה שלך לחברי הכנסת אלהרר וסגלוביץ'

פנינה תמנו:  זה לא אישי, זה עניין מקצועי, תהיה מקצועי ותדע את מקומך

פנינה תמנו:  עכשיו תענה, אנחנו רוצים שזה יהיה פרונטלי

דוד לוי: 	קודם כל אין דבר כזה ריאיון, יש דבר שנקרא בירור פרטי בקשה, בירור אינפורמטיבי של טפסים, זה החוק

דוד לוי:  כי בעבר מן הסתם לא יכלו להגיש טפסים באמצעים טכנולוגיים, הגישו בדואר ולכן הרבה פעמים היו פערים מסוימים והייתה אופציה של פקיד הרישוי לזמן אליו ללשכה את אותו אדם שהגיש בקשה ולבדוק את הטפסים, זה מה שהחוק אומר

דוד לוי:  הרבה שנים לא היה את זה, מה שנקרא ריאיון, היה בירור פרטי בקשה אופציונלי

פנינה תמנו: רוב השנים היה את הפרונטלי או לא היה?          

דוד לוי: 	לא היה

פנינה תמנו: מה היה? אני יודעת שהיו מזמנים בן אדם לריאיון

דוד לוי: 	תלוי מתי? החוק הוא מ-49

פנינה תמנו: 	אז אני רוצה לדעת מה קרה ב-20 השנים האחרונות, מאז שמדינת ישראל התבגרה והתקדמה

פנינה תמנו:  היו מזמינים אותם לריאיון?     

דוד לוי: ב-20 שנה האחרונות הזמינו אותם לבירור פרטי בקשה באופן פיזי

פנינה תמנו: 	אוקיי, אז מה אתה מדבר אתי על קום המדינה?      

דוד לוי: 	אני אסביר את הרציונל, הרציונל היה לבדוק את הטפסים

פנינה תמנו: אז לצורך העניין היה פרונטלי עד לפני המלחמה, נהיה עומס עברתם ללא פרונטלי?     

קריאה: 	ולא קראת את דו"ח ועדת רונן

דוד לוי: 	זה לא נכון, זה היה גם בתקופות אחרות לפעמים, אבל זו לא הנקודה

דוד לוי:  אין לפקיד יכולת לבדוק את הדברים שאתם מטילים עליו או מצפים ממנו

דוד לוי:  בלי לזלזל בכבודם של פקידי רישוי, באמת כבודם במקומם מונח והם עושים עבודת קודש, אלה אנשים שדרישת הסף שלהם היא 12 שנות לימוד ושלוש שנות ניסיון שבערך כל אחד עונה לדבר הזה

פנינה תמנו: בוא לא נזלזל בהם

דוד לוי: 	אני לא מזלזל

פנינה תמנו: 	אם אתה אומר לי כך, אני מוטרדת

דוד לוי: 	זה לא קשור, אני עורך-דין, אני לא יודע לרפא

דוד לוי:  זה לא לזלזל בי, אני פשוט לא יודע לרפא, מה לעשות, לא הוסמכתי לזה

קריאה: 	אתה שחצן

דוד לוי: 	מה זה היה?     

פנינה תמנו: 	לא לגדף

קריאה: 	אבל הוא לא עונה לעניין

פנינה תמנו: 	אני מדברת על זווית אחרת, בן אדם שמוזמן לריאיון פרונטלי, אתה יודע כמה אנשים מושכים את הריאיון שלהם? יש הרבה שלא יבואו או שתוך כדי ריאיון פרונטלי עולים דברים

דוד לוי: 	בדקתי בשנה שעברה

פנינה תמנו: 	לא נתווכח על זה

דוד לוי: 	אבל אני רוצה לתת לך נתון

פנינה תמנו: 	אל תיתן לי נתון

דוד לוי: 	זו לא תחושת בטן, זה נתון

פנינה תמנו: 	אתה תיתן לי מה שאני מבקשת

פנינה תמנו:  הבנתי שהיה עומס אז העברתם את זה ללא פרונטלי

פנינה תמנו:  אבל אתם הולכים להכפיל עכשיו את פקידי הרישוי, 50 נוספים, מכספי הציבור, כולל נשים ואני שואלת אותך, למה שזה לא יהיה פרונטלי?     

דוד לוי:  	אני אענה על זה, זה כן חשוב להגיד נתונים, תולים את כל יהבם בבירור פרטי הבקשה באופן פיזי, בערך את אותו אחוז של פסילות בבירור פרטי הבקשה הפיזי, יש גם בטלפון, כלומר המספרים זהים

פנינה תמנו: 	אתה לא עונה לי

פנינה תמנו:  אנחנו רוצים שיהיה פרונטלי

דוד לוי: 	אני מסביר לך את הרציונל

פנינה תמנו: 	אתה לא רוצה להסביר לי, אני שואלת אותך שאלה

דוד לוי: 	את מצפה שלוחם בעזה שיגיש בקשה יבוא פיזית לריאיון?     

פנינה תמנו: 	לא מקרים חריגים

דוד לוי: 	אבל רוב הבקשות - - -      

פנינה תמנו: 	אם אתה אומר שיש בקשות שאי אפשר, אז עושים אחרת

דוד לוי: 	רוב האנשים שמבקשים בקשה זה בתבחין של שירות כוחות הביטחון

דוד לוי:  אלה אנשים שאתה סומך עליהם - - -      

פנינה תמנו: 	מי אמר שהם לא בבית?     

קריאה: 	הם פטורים מריאיון

דוד לוי: 	יש כן ויש לא, זה לא מוחלט, תלוי בשנים

דוד לוי:  הרבה מאד מהבקשות הם מגורים בישוב זכאי, אנשים שגרים באזורים בסיכון

דוד לוי:  לא תמיד את רוצה שיסעו בדרכים וחלק מהם גם מפונים

דוד לוי:  מה אני אעשה עם תושבי שדרות, אופקים ונתיבות? הם לא נמצאים שם

פנינה תמנו: 	אז תביא אותם למקום שהם נמצאים

פנינה תמנו:  התקדמנו מאז

פנינה תמנו:  אפילו תעודות זהות הם מוציאים להם במקום

פנינה תמנו:  לצערנו רבים איבדו את החפצים האישיים שלהם, או שנשרפו, סוג של שואה

דוד לוי: 	מהדיונים שנעשו במשרד הוחלט שלפחות בשעת המלחמה, בסוף, כמו כל דבר בחיים, זה איזונים, אין טוב ורע, יש הרבה אנשים שחשים סכנה מאוד גדולה לחיים שלהם, מה-7 לאוקטובר וגם אחרי זה, ראינו גם מה שקרה ברעננה

פנינה תמנו: 	אז אתם רוצים להקל עם הציבור? זה לא מעצלות של המערכת?      

דוד לוי: 	איזה אנשים אלו? סגן בצבא, לוחם

דוד לוי:  ממש לא מעצלות

דוד לוי:  החבר'ה שם עושים עבודת קודש, עובדים יום ולילה וסופגים בוועדות דברים מאוד קשים כל פעם

דוד לוי:  הם עובדים קשה

פנינה תמנו: 	עכשיו כשיש לך תוספת של 50 אנשים עד סוף פברואר, אתם צריכים לחזור לפרונטלי עם מי שאפשר

פנינה תמנו:  אני בוודאי שלא מצפה להביא עכשיו חיילים, בוודאי שאני לא רוצה לטרטר מפונים, אבל צריך גם במידת השכל הישר

דוד לוי: 	האופציה עוד מתקיימת

פנינה תמנו: 	אין אופציה קיימת לאזרח, מי רוצה לבוא אליכם?     

דוד לוי: 	לא, לפקיד

ליאור אדרי: גברתי היושבת-ראש, עמדת המשרד היא או עד סיום המלחמה או עד חזרה לנתוני שגרה

ליאור אדרי:  ברגע שנחזור לנתוני שגרה, נשקול את חזרת הריאיון, לבירור הפרטים

פנינה תמנו: 	איך נתוני שגרה? עם קמפיין כזה לעולם לא יהיו נתוני שגרה

ליאור אדרי: בסוף הנתונים הולכים ויורדים

פנינה תמנו: 	ברגע שיש לכם את תוספת ה-50, אתם צריכים לחזור לפרונטלי

ליאור אדרי: אנחנו צריכים להכשיר אותם קודם

פנינה תמנו: 	תכשירו

פנינה תמנו:  אני לא מצפה שיקבלו אותם אנשים לא מוכשרים

פנינה תמנו:  עם תוספת ה-50 זה נשמע סביר לחזור לראיונות הפרונטליים

פנינה תמנו:  זה מה שאנחנו רוצים כנבחרי ציבור, שתחזרו לראיונות פרונטליים

פנינה תמנו:  אם אתם צריכים להכשיר אותם, תכשירו אותם, אני לא מצפה שאנשים שאין להם יכולת יעשו את זה

ליאור אדרי: 	אנחנו רוצים להכשיר אותם, אנחנו רוצים שהם ידעו לברר פרטי בקשה באופן פרונטלי

פנינה תמנו: 	עד סוף פברואר הם יהיו מוכשרים?      

ליאור אדרי: 	הכול תלוי מתי תגיע המסה של הפקידים ואז הם יוכשרו כמו שצריך, נבחן את ההתנהלות

ליאור אדרי:  אנחנו רוצים לוודא שבסוף הם ידעו לעשות את העבודה שלהם, הם הולכים להיות פקידים קבועים אצלנו

פנינה תמנו: 	אז מתי תחזרו לפרונטלי?      

ליאור אדרי: 	אמרתי, או עם סיום המלחמה או חזרה לנתוני השגרה

פנינה תמנו: 	לא

פנינה תמנו:  את אומרת את שני אלה כתנאי סף לחזרה ואז אומרת שאת מחכה להכשיר אותם

פנינה תמנו:  סליחה, אף אחד לא מחכה לסיום המלחמה, המלחמה הזאת יכולה לקחת הרבה מאוד זמן

דוד לוי: היא אמרה חזרה לנתוני שגרה

פנינה תמנו: 	אני לא מחכה לנתוני שגרה, אני לא יודעת מה הלך הרוח הציבורי

פנינה תמנו:  יכול להיות שזה רק ילך ויגדל

פנינה תמנו:  יכול להיות שהדור שנחשף עכשיו לזוועות, איך שיגיע לגיל שהוא יכול מיד ירוץ לבקש ואז נישאר עם הנתונים האלה

דוד לוי: 	הפוטנציאל הולך ומצטמצם מן הסתם

פנינה תמנו: 	אני מבקשת שעם ה-50 תקנים תחזרו לראיונות

פנינה תמנו:  אם הייתם אומרים אין לנו תקנים, לא הייתי מתעכבת על זה, אבל כשיש את התוספת, אם הייתי מקבלת 50 תקנים לפקידי קליטה כשהייתי שרת העלייה והקליטה, הייתי מרוצה, הייתי מקבלת את המשפחות, את כולם, גם את אלה שלא עלו

דוד לוי: 	שנראיין את כל המשפחה, לא רק את האדם

פנינה תמנו: 	אתם מקבלים כמות רצינית מאוד של תקנים, אתם לא יכולים להגיד שאתם לא רוצים לחזור, זה לא עובד ככה

פנינה תמנו:  מה התשובה?      

אליעזר רונן: אין לי תשובה כרגע, נראה קודם שה-50 האלה נקלטים

פנינה תמנו: 	תחזרו למשרד ותתנו לי תשובה, בהנחה שה-50 נקלטים, מתי חוזרים לפרונטלי

אליעזר רונן: 	בירור פרטי הבקשה באופן פרונטלי זו אמירה, אני אישית לא חושב שצריך להביא כל אחד לבירור פרונטלי, אפשר לעשות את זה גם טלפונית

אליעזר רונן:  אם חלק כן וחלק לא, צריכים לבדוק את זה יותר לעומק

פנינה תמנו: 	למה לא תחלקו בסופר אקדחים וזהו

פנינה תמנו:  הגישה לא נכונה

פנינה תמנו:  זה כל כך מסוכן

דוד לוי: 	סגן אלוף בצה"ל, צריך להביא אותו לבירור?      

פנינה תמנו: 	החריגים זה משהו אחר, אני מדברת על הכלל

ניצן הורוביץ: 	האחריות שלכם היא לא רק לחלק נשק, היא לדאוג שהנשק לא יגיע לידיים הלא נכונות ואתם לא דואגים לזה, זו האחריות שלכם

אליעזר רונן: 	 - - - גם אקדח וגם רובה

פנינה תמנו: 	היא לא מדברת על זה, היא מדברת על הכלל

אליעזר רונן: 	זו אחריות שלי?     

ניצן הורוביץ: 	כן, זו אחריות של  - - - אתה מתנער מהאחריות הזאת

אליעזר רונן: 	 - - -      

פנינה תמנו: סליחה, את לא מתפרצת

ניצן הורוביץ: 	זה מרתיח

דוד לוי: 	זה מרתיח, הבחור בטנק ואת רוצה שעכשיו נזמן אותו לריאיון

קריאה: איזה טנק? אתם מציפים נשק ברחובות, יוצאים בתעמולה - - -      

קריאה: 	אתם באים לקמפיין, אבל כשצריך לקחת אחריות על הנשקים     

דוד לוי: 	איפה את בדיון על הפשיעה בחברה הערבית? איפה היית?     

קריאה: 	הייתי בכל הדיונים

דוד לוי: 	העברתי חוק הפרוטקשן, חוק הנשק, איפה היית? אף אחת מכן לא הייתה בדיונים של חוק הנשק וחוק הפרוטקשן

דוד לוי:  אז אל תספרו לנו על מלחמה, את רוצה לקחת מלוחמים את הנשק?      

קריאה: 	אתם הגורם המוסמך ואתם תיקחו על זה אחריות

קריאה:  לא תציפו את הרחובות בנשקים

דוד לוי: 	תספרי ללוחמים שאת רוצה לקחת מהם, תספרי לאנשי העוטף

קריאה: 	תפסיק להשתמש בלוחמים, זה ביזוי

קריאה:  תפסיק להשתמש בהם לצרכים פוליטיים

פנינה תמנו: 	הוויכוח נגמר

פנינה תמנו:  תחזרו עם תשובה

פנינה תמנו:  הכלל צריך להיות שזה פרונטלי, כמובן שאם יש אנשי צבא, אנשי ביטחון, אנשים שכבר עם נשקים, זה שלכם, ברמה המקצועית אתם יודעים את מי לא צריך לזמן ואיזה מסמכים צריך כדי להבטיח שזה לא משהו שצריך לראות

פנינה תמנו:  אני רוצה שתבדקו ותחזירו לי דיווח תוך שבוע

פנינה תמנו:  אני גם אדבר עם השר על הנושא הזה

מאירה בסוק: 	הערה שנייה יותר כללית, כשיעשו את הממשק שיהיה ברור שמדובר שמשרד הרווחה, בגלל הניסיון שלו בהערכות מסוכנות מבקשים שיהיה מבקש הבקשה ולא מקבל הבקשה, אז משרד הרווחה יביא את הערכת המסוכנות לגבי מבקש הבקשה, שזה יהיה בתוך הממשק

פנינה תמנו:  	הבנתם אותה? כי אני פחות

פנינה תמנו:  זו הערה בשבילכם

פנינה תמנו:  משרד הבריאות, ראש תחום מידע והערכה, בבקשה

רינת יופה: התהליך מנוהל אצלנו, נאמרו כמה דברים לא מדויקים וחשוב לי לדייק ולגעת בקצרה גם בתהליך שלנו, שלדעתי התהליך של הרווחה צריך להיות דומה

רינת יופה:  האחריות על כלי ירייה בישראל היא של המשרד לביטחון לאומי והוא מתבסס על שלושה גורמים ממליצים: המשטרה, הרווחה ומשרד הבריאות

רינת יופה:  הממשקים בין המשרד לביטחון לאומי לבין משרד הבריאות קמים ועובדים במשך שנים רבות

רינת יופה:  חשוב לי להגיד קודם כל, בנוגע לתהליכים שתוארו פה, שלנו יש גישה בין היתר למאגר של מחזיקי נשק של המשרד לביטחון לאומי

רינת יופה:  כלומר, מי שאחראי אצלנו על הנושא יכול לגשת בכל רגע נתון ולבדוק כל בקשה פרטנית

רינת יופה:  לדעתי זה מאוד חסר לרווחה והם צריכים לייצר את אותו תהליך וזה לא קשור בשום ממשק

רינת יופה:  מי  שמחזיק במדינת ישראל בנשק זה לא מידע סודי וזה מידע שצריך להיות נגיש

רינת יופה:     גם נושא הממשקים שלנו, משרד הבריאות לא מנדב מידע למשרד לביטחון לאומי

רינת יופה:  האחריות של המשרד לביטחון לאומי לשלוח לנו קבצי שאילתה

רינת יופה:  כנ"ל המשרד לביטחון לאומי צריך להפקיד שאילתה, ממשק למשרד הרווחה ולקבל את ההמלצה

ליאור אדרי: 	את לא יכולה לקבוע לנו איך לעשות את זה

דוד לוי: 	משרד הבריאות, תפתרו את הבעיות שלכם

רינת יופה: 	בנוגע לכל העומסים שהוזכרו, חייבת לציין שהמשרד לביטחון לאומי מסתמך על ההמלצה שלנו כאמור, גייסו אותם 50 תקנים, אנחנו לא תוגברנו אפילו בתקן אחד

רינת יופה:  עד עכשיו צוואר הבקבוק לא היה במשרד הבריאות, אנחנו בגבורה ובעומס של עובדים קבועים נתנו  - - -      

פנינה תמנו: 	אתם צריכים לפנות לשר שלכם

פנינה תמנו:  השר שלהם דאג לזה

רינת יופה: 	כרגע זה המצב, אנחנו עובדים עם העומסים

רינת יופה:  אבל ברגע שהמשרד שאחראי על תהליך כלשהו במדינה והשירות שלו מתבסס על שירות שהוא מקבל ממשרד אחר - - -     

פנינה תמנו: 	מנכ"ל ושר

רינת יופה: 	טוב

רינת יופה:  אבל אני מציינת את זה פה

רינת יופה:  אשמח גם להתייחסות לגבי טופס הצהרת בריאות, איפה זה עומד ומתי זה נכנס ליישום

ליאור אדרי: 	אני רק אזכיר שהוא עבר אלינו אחרי ארבע שנות עבודה של משרד הבריאות ושלושה רופאים שהתחלפו, הוא עבר אלינו לפני חודש

רינת יופה: 	חודשיים

פנינה תמנו: 	לפני חודשיים ואחרי ארבע שנים

פנינה תמנו:  תפתרו את הוויכוחים שלכם בחוץ

פנינה תמנו:  אבל היא צודקת, אם לקח לכם ארבע שנים, זה לא לעניין

פנינה תמנו:  השאלה הייתה מה עם ההצהרה?     

רינת יופה: 	אני רוצה להתייחס לזה, הטופס שונה בעקבות שינוי באוכלוסייה

פנינה תמנו: 	זה לא רלוונטי, לא שאלתי את זה

פנינה תמנו:  איפה זה עומד?     

ליאור אדרי: 	אנחנו קובעים דיון בשבועיים הקרובים, נשב אתם על הטופס ונדייק אותו, בהתאם להמלצות משרד הבריאות, הוא הגורם הקובע

פנינה תמנו: 	כמה זמן זה ייקח?       

ליאור אדרי: 	מקווה שכחודש

פנינה תמנו: 	אז אני משערת שעוד שלושה חודשים נהיה במקום אחר לגמרי

פנינה תמנו:  אחת ההמלצות תהיה שעוד שלושה חודשים נהיה כבר עם הממשק, עם תגבור התקנים, נהיה עם ההצהרה ונהיה בעזרת השם אחרי המלחמה

דנה בן צבי: 	שמי דנה ממדור נפגעי עבירה

דנה בן צבי:  אין לי משהו ספציפי להגיד, אם יש שאלות אשמח לענות

דנה בן צבי:  אם אתם רוצים לשמוע על תהליך בדיקת המסוכנות אצלנו, אני יכולה לספר על זה

פנינה תמנו: למשל תרחיש, שוטר עצר אדם מכה שכן, לאן זה הולך?     

דנה בן צבי: כל מה שקשור בנוהל אלימות במשפחה - - -       

פנינה תמנו: לא רק במשפחה

פנינה תמנו:  בן אדם אלים, אלים גם לשכנים, בסוף זה אירוע

דנה בן צבי: 	ככל שהיה מעורב נשק באירוע הוא נתפס

פנינה תמנו: 	אם אין נשק?     

דנה בן צבי: 	אני לא בטוחה שהוא נתפס

דנה בן צבי:  באלמ"ב, כן, באלמ"ב על אירוע מינורי ככבד, יש הנחיה סדורה

פנינה תמנו: 	אז אם זה אדם עם עבירות אלימות לא בטוח שיגיעו - - -      

דנה בן צבי: 	רגע, את מדברת במהלך החקירה לא בטוח שייתפס, אבל כשנפתח תיק לבן אדם, בסופו של דבר מדור נשק יראו את התיק הזה והוא יצוף להם לבדיקה

פנינה תמנו: 	גם אם זה לא במשפחה

דנה בן צבי: 	ברור, יש חוקה מחשובית

דנה בן צבי:  אפילו מידע מודיעיני יכול להקפיץ, אבל יש חוקה ורוב התיקים, גם סגורים, מציפים לבדיקה

ניצן הורוביץ: 	מה אתם עושים כשיש תיעוד של צווי הרחקה?      

פנינה תמנו: 	למה את מתפרצת?     

דנה בן צבי: 	היא הזכירה לי את צווי ההגנה ואני אזכיר שהתחלנו לעבוד על ממשק עם הנהלת בתי המשפט והנושא תקוע לצערי הרב כי אנחנו מחכים לתגובה מצד הנהלת בתי המשפט

פנינה תמנו: 	אני מבקשת דיון על זה בשבוע הבא

ליאור אדרי: גם זה היה חלק ממסקנות דן רונן

ליאור אדרי:  הכול מתועד וממוסמך

ליאור אדרי:  פנינו לכל הגופים

פנינה תמנו: אם תמשיכו לגונן על עצמכם נשלח אותכם לוועדה לביקורת המדינה

דוד לוי: 	הם כבר התייאשו מאתנו

פנינה תמנו: 	בבקשה עורכת-דין קרן הורביץ, מנכ"לית מרכז רקמן

ניצן הורוביץ: כמה אמירות קצרות, המשרד לביטחון לאומי צריך לזכור שרישיון נשק בישראל היא לא זכות מוקנית לאזרחים, זה לא המצב המשפטי

ניצן הורוביץ:  יש לכם חובה, ראשונה במעלה, לדאוג שהנשק לא יגיע למי שמסוכן לעצמו ולסביבה שלו

ניצן הורוביץ:  הסטטיסטיקות בכל העולם הן חד משמעיות, בבית שיש בו נשק, הסיכוי לפגיעה עצמית או פגיעה במי מבני הבית, עולה פלאים

ניצן הורוביץ:  אז תפסיקו להסתכל על כמות - - -      

דוד לוי: 	בא לך לספר מה אחוז נושאי הנשק באירופה? פי חמש או שש בכל מדינה מתוקנת

ליאור אדרי: 	זה לא מעניין אותי

ליאור אדרי:  תקשיב טוב כי אתה זה שצריך לישון טוב בלילה אחר כך, בבתים האלה, הסיכוי לפגיעה במישהו  - - -     

דוד לוי: 	לא ראיתי שלא ישנים טוב באירופה

דוד לוי:  האיום היחיד זו עוגייה מהקופי שופ

פנינה תמנו: 	אתה מכתים את השם שלך כי בסוף אתה מסכים עם העיקרון ואתה מסכים עם החובה שלא יגיע נשק - - -      

דוד לוי: 	ברור, אני בעד מה שטוב - - -      

פנינה תמנו: 	אז זהו, תקשיב לה, למה אתה מתווכח? אתה לגמרי איתה

פנינה תמנו:  השולחן הזה כולו ביחד, אנחנו סתם עושים עניין

פנינה תמנו:  אנחנו רק צריכים לקדם את הנושא

פנינה תמנו:  כולנו מסכימים שחס וחלילה אם היית שומע שיש מישהו אלים, היית רץ ועוצר בעצמך שהוא לא יקבל נשק

פנינה תמנו:  אז תפסיקו להתווכח על הדבר הזה, אנחנו צריכים כולנו לקדם את הנושא

ניצן הורוביץ: 	אני לא יכולה להסכים יותר

ניצן הורוביץ:  היכולת לנבא אלימות עתידית של בן אדם היא משהו מאוד מסובך, זה באמת מאוד קשה

ניצן הורוביץ:  לכן צריך להשתמש בכל האינדיקטורים של עברו של אדם כדי לנסות לנבא את זה

ניצן הורוביץ:  אחד מהאינדיקטורים האלה נמצא אצל משרד הרווחה

ניצן הורוביץ:  אנחנו חייבים לייצר נוהל שברגע שמגיעה בקשה לפקיד רישוי והאדם הזה מצוי במאגרי המידע של משרד הרווחה כי המשפחה מטופלת שנים במרכז לאלימות במשפחה, זה חייב לייצר אינדיקציה למשרד לביטחון לאומי, שיש פה בעיה

מי-טל גרייבר שורץ: אנחנו בפורום מיכל סלה מקבלות עשרות פניות של נשים שורדות אלימות שחזרו לחיות בפחד

מי-טל גרייבר שורץ:  יש לי הרבה דוגמאות אבל לא אלאה בדוגמאות, נשים שבן הזוג אפילו רק מיידע אותם שהוא הולך להגיש בקשה, לא תמיד באמת אחר כך מוגשת הבקשה, אבל הוא מיידע אותן וזה מפחיד אותן והן לא ישנות בלילה

מי-טל גרייבר שורץ:       דברנו הרבה על הבקשות לרישיון לנשק אישי, אבל יש גם כיתות כוננות שחשוב לדבר עליהן כי התהליך שעובר מי שמבקש רישיון לנשק אישי הוא לא אותו תהליך שעובר מי שמבקש להתקבל לכיתת כוננות

מי-טל גרייבר שורץ:  הוא לא עבור את משרד הבריאות, רק את המשטרה

פנינה תמנו: 	אצל מי זה חונה?       

בר כהן לוי: 	יש כיתות כוננות שצה"ל מפעיל, כיתות כוננות שמפעיל המשרד לביטחון לאומי, בכל מקרה זה לא תחת האגף למחשוב ופיקוח כלי ירייה

פנינה תמנו: אפשר להגדיל ראש

פנינה תמנו:  משטרת ישראל, תבדקו אם יש אישורים שאתם נותנים בהקשר של כיתות הכוננות

בר כהן לוי: 	המשטרה עושה את הבדיקות אבל זה לא נבדק מול משרד הבריאות או הרווחה

פנינה תמנו: 	כנראה שיש פה תהליך אחר      

בר כהן לוי: 	יש פה תהליך אחר שעושה משטרת ישראל, אני לא רוצה להגיד דברים שאני לא מדייקת בהם

פנינה תמנו: 	מה שקיים פה צריך להעתיק גם לגבי אנשים שמקבלים נשק בכיתות כוננות

פנינה תמנו:  זכור לי שהאלימות לא חוצה תפקידים ומגזרים

מי-טל גרייבר שורץ: 	אני מחדדת את מה שעלה בתחילת הדיון, נושא הביטוח הלאומי, חייב להיות ממשק מול הביטוח הלאומי יש אנשים שלא מוכרים במשרד הבריאות כי הם מטופלים פרטי, יש אנשים עם בעיות נפשיות שמטופלים פרטי

פנינה תמנו: 	וביטוח לאומי יודע יותר טוב?     

מי-טל גרייבר שורץ: 	ביטוח לאומי יודע מכיוון שהוא מקבל קצבה ויש לו אינטרס לפנות לביטוח הלאומי ושמשרד הבריאות לא ידע עליו

פנינה תמנו: 	אני מבקשת לסכם, זה דיון שבאופן ישיר עוסק בדיני נפשות, שכולנו מסכימים על העיקרון ועל המציאות שהיינו רוצים לראות

פנינה תמנו:  מצד אחד היינו רוצים לקדם את הביטחון הלאומי באמצעות זה שלאנשים יהיו כלי הגנה לצד זה שאנחנו מבינים שביטחון פנים לא פחות חשוב, בטח ביטחון בתוך הבית

פנינה תמנו:  אף אחד מאתנו לא רוצה להיות בסיטואציה שכתוצאה מליקויים, רשלנות, או נהלים שלא הוסדרו, בסוף יש אישה שמאוימת ובסוף גם נרצחת חלילה בגלל שלא עשינו את הבדיקות המקיפות

פנינה תמנו:       	כבר עשר שנים הממשק לא הוקם וזה כל כך לא נכון ועקום, אבל אני רוצה לברך על זה שיש התקדמות בתשובות שאתם נותנים היום

פנינה תמנו:  כולנו ערים לזמן החירום ולשעה הלא פשוטה ומורכבת שמדינת ישראל נמצאת בה וגם שיש צורך במתן נשקים למי שצריך ולידיים הנכונות

פנינה תמנו:      	הוועדה רשמה לפניה את הודעת משרדי הרווחה והביטחון הלאומי כי הצפי להקמת הממשק הממוחשב כחודשיים שלושה, זה מהדברים שנאמרו על ידי נציגי המשרד לביטחון לאומי וגם של משרד הרווחה

פנינה תמנו:  הוועדה מבקשת לקבל עדכון על התקדמות התהליך ועם סיומו נזמין אותכם לדיון כאן כי לבשר שהנושא הזה יושם

פנינה תמנו:       	דבר שני, הוועדה קוראת למשרד לביטחון לאומי ולמשרד הרווחה להגיש תיקון חקיקה ממשלתי לחוק כלי ירייה שיאפשר למשרד הרווחה לדווח על מקרים המוכרים לרווחה בהם הוגשה בקשה לרישיון נשק

פנינה תמנו:       דבר שלישי, דיווח תוך שבוע איך חוזרים לראיונות הפרונטליים, יחד עם הטיפול בחריגים, כשהמשרד יודע איזה חריגים צריך לייצר

פנינה תמנו:      לגבי ביטוח לאומי, הוועדה תוציא מכתב לממלאת מקום המנכ"ל של הביטוח הלאומי כדי שיהיה שיח שוטף ופעולות להתכנסות לתוך הממשק הזה

פנינה תמנו:  אם תהיה בעיה נזמן אותה לדיון הבא

בר כהן לוי: 	אני מבקשת רק לומר לגבי המלצה מספר שתיים, הכוונה שלך הייתה שמשרד הרווחה יהפוך להיות גורם ממליץ או קובע בחוק לגבי מבקשי רישיון הנשק, זו הייתה הכוונה?      

עדה מימון: כמו שיש למשרד הבריאות והמשטרה

פנינה תמנו: אני יודעת שנעשית פה עבודה רחבה ומאומצת, אבל אני אישית לא אוהבת השוואה בין לאומית, אנחנו מדינת ישראל וצריכים להיות אור לגויים ולהיות מספיק מתוקנים

פנינה תמנו:  מצד אחד להיות עם ביטחון לאומי ומצד שני לא להפקיר אף אישה ולא להעמיד אף אישה בסיכון

פנינה תמנו:  אני מודה לכולם, ישיבה זו נעולה